
«Τί εἶνε χρόνος ; ἂν οὐδεὶς μὲ ἐρωτᾷ, τὸ γνωρίζω: ἂν θελήσω νὰ τὸ 
ἐξηγήσω εἰς ἐκεῖνον ὁ ὁποῖος οι δὲν τὸ γνωρίζω». Μὲ αὐτὰς τὰς λέξεις 
ἀρχίζει ó Αὐγουστῖνος τὴν περίφημον ἔρευνάν του περὶ χρόνου εἰς τὰς «Ἔξο- 
μολογήσεις» του καὶ ὀφείλομεν νὰ τὰς ἐκλάβωμεν κατὰ γράμμα, ἂν θέλωμεν 
νὰ πλησιάσωμεν ἀπὸ τῆς ὀρθῆς πλευρᾶς τὸ ἀσφαλῶς εἰς τὰ πλέον δύσλυτα 
συγκαταλεγόμενον φιλοσοφικὸν τοῦτο πρόβλημα. Φαίνεται, πράγματι, ὅτι αἱ 
δυσχέρειαι τὰς ὁποίας ἐμφανίζει τὸ θέμα τοῦ χρόνου δὲν ἀρχίζουν ἁπλῶς 
ἀφ᾽ ἧς στιγμῆς ἐπιληφθῶμεν τῆς ἐξετάσεώς του, ἀλλὰ πολὺ πρὸ αὐτῆς. Ὁ 
χρόνος εἶνε τὸ οἰκειότατον τῶν φαινομένων, ἀλλ᾽ αὐτὸ εἶνε ἀκριβῶς ἡ αἰτία 
καὶ À ρίζα ὅλων τῶν συναφῶν πρὸς αὐτὸν δυσχερειῶν. ᾿Αφ᾽ ἑτέρου, ἅπαξ 
ἀρχίσωμεν νὰ τὸν ἐρευνῶμεν, εὑρισκόμεθα ἐμπεπλεγμένοι ἐντὸς ἑνὸς τοιούτου 
λαβυρίνθου BEE καὶ ἀντιφατικῶν Bere 0, δομῶν, ὥστε συντό- 
µως λησμονοῦμεν ὅτι ὁ χρόνος πρέπει νὰ Aut ὡς ἕνα κατὰ βάσιν ἁπλοῦν 
φαινόμενον καὶ διατρέχομεν τὸν κίνδυνον νὰ τὸν ἐμφανίσωμεν ὡς πολὺ περισ- 
σότερον δύσκολον, ἔτι δὲ ἴσως καὶ ὡς πολὺ περισσότερον σπουδαῖον ἀπὸ ὅ,τι 
πράγματι εἶνε. Λὐτὴ εἶνε ἡ περίπτωσις τῶν περὶ χρόνου ἀναλύσεων τοῦ 
Μ. Heidegger εἰς τὸ αι. του «Εἶναι καὶ χρόνος», αἱ ὁποῖαι ἀποσκοποῦν 
νὰ ἀποδείξουν, ὅτι ὁ χρόνος εἶνε ἧ θεμελιώδης ἐκείνη ὀντολογικὴ δομὴ ἡ 
ὁποία ὑπόκειται εἰς σύμποσαν τὴν σύστασιν καὶ φαινομενικότητα τοῦ κόσμου. 

Δὲν εἶνε ἴσως ἀνάγκη νὰ παρατηρηθῇ, ὅτι ἡ ἔννοια τοῦ χρόνου κατὰ 
τὴν νεωτέραν φυσυκὴν δὲν δύναται νὰ μᾶς παράσχῃ μεγάλην βοήθειαν κατὰ 
τὴν ἐξέτασιν τοῦ φαινομένου. Ὄχι διότι ὁ καλούμενος «ἀντικειμενικὸς» À 
ποσοτικὸς χρόνος εἶνε περισσότερον «χυδαῖος» (ἐν τῇ ὑποτιμητικῇ ἐννοίᾳ, 


"Ὁ ἀναγνώστης τῆς παρούσης καθὼς καὶ τῆς ὑπ᾽ ἀρ. 39 μελέτης εἰς τὴν σειρὰν ab- 
τὴν τῶν ἐκδόσεων τῆς Ἑλληνικῆς ᾿Ανθρωπιστυκῆς “Εταιρείας θὰ συναντήσῃ ἴσως xé- 
Towy δυσκολίαν, μεγαλυτέραν πιθανῶς τῆς συνήθους, εἰς τὴν κατανόησιν τῶν ἀναπτυσ- 
σομένων. Ἠρόκειτα. ὅμως περὶ δυσκολίας ἡ ὁποία προχύπτει ἐξ αὐτοῦ τοῦ θέματος τῶν 
μελετῶν τούτων, καὶ ἡ ὁποία ἄλλωστε δὲν χρειάζεται ἄλλο τι διὰ νὰ ὑπερπηδηθῇ ἐκτὸς 
ἀπὸ μίαν προσεκτικωτέραν ἁπλῶς ἀνάγνωσιν. : 


κ. -- 


τὴν ὁποίαν δίδει ὁ Heidegger εἰς τὸν ὅρον τοῦτον) ἀπὸ τὸν «ὑποχειμενικὸν» 
ἢ ψυχολογικόν' ἀλλὰ διότι ὁ τελευταῖος εἶνε προφανῶς ἡ εὐρυτέρα ἔννοια, 
ἐφ᾽ ὅσον κάθε εἶδος χρόνου, συμπεριλαμβανομένου καὶ τοῦ ὡρολογιακοῦ ἢ 
μετρητοῦ χρόνου, εἶνε ἀνάγκη νὰ ἀναχθῇ εἰς τὸν κοινὸν ψυχικὸν ὁρίζοντα, 
ἂν πρόκειται νὰ γίνῃ κατανοητὸν κατὰ τὴν πρωταρχικήν του φαινομενικότηται. 
Ἐπὶ τοῦ σημείου αὐτοῦ ὁ Heidegger συμφωνεῖ κατὰ βάσιν μὲ τὸν Αὐγου- 
στῖνον, τοῦ ὁποίου ἡ θεωρία ταὐτίζει τὸ παρελθὸν μὲ τὴν μνήμην, τὸ μέλλον 
μὲ τὴν προσδοκίαν καὶ τὸ παρὸν μὲ τὴν προσοχήν, τ.ἔ. τὸν χρόνον καθόλου 
μὲ τὰ ψυχικὰ ἐκεῖνα φαινόμενα, ἐντὸς τῶν ὁποίων ἀνακύπτει. "AM ἢ ἄποψις 
αὕτη, τῆς ψυχικῆς δηλ. προελεύσεως τοῦ χρόνου, εἶνε εἰς τὴν πραγματικό- 
τητα πολὺ παλαιοτέρα, ἐφ᾽ ὅσον ὑπάρχει ἤδη εἰς τὴν περίφημον ᾿Αριστοτε- 
λικὴν ἀνάλυσιν τοῦ χρόνου εἰς τὰ Φυσικὰ Δ 10 - 14. Φαίνεται, ἑπομένως, 
ὅτι, ἐν συγκρίσει πρὸς ἄλλας μεταγενεστέρας ἀποπείρας νὰ ὁρισθῇ ἢ φύσις 
τοῦ χρόνου, ἡ ᾿Αριστοτελικὴ θεωρία προσφέρει μίαν πολὺ σταθερωτέραν βάσιν 
διὰ μίαν νέαν ἐπανεξέτασιν τοῦ προβλήματος, τοσούτῳ μᾶλλον καθ᾽ ὅσον συν- 
δυάζει μίαν πληθὺν ὀρθῶν ἐπόψεων μὲ τὰ σπέρματα μιᾶς πλήρους συστημα- 
τικῆς των συνθέσεως. "AM ὑπάρχει καὶ χάτι ἄλλο : ὁ ᾿Αριστοτέλης ἐξετάζει 
τὸ πρόβλημα. τοῦ χρόνου ὄχι ἀνεξαρτήτως, ἀλλ᾽ ἐν ἀναφορᾷ πρὸς τὰς θεωρίας 
προγενεστέρων “Ἑλλήνων διανοητῶν' οὕτως, ἀντιμετωπίζοντες τὰς γνώμας 
του, ἀναγόμεθα αὐτομάτως εἰς τὴν ἀνίχνευσιν τοῦ προβλήματος ὡς πρὸς τὰς 
πρώτας, τὰς ἀφελεστάτας, ἀλλ᾽ ἀκριβῶς διὰ τὸν λόγον τοῦτον πολυτιμοτάτας, 
ἀπαρχάς του. Δι᾽ ὅλους αὐτοὺς τοὺς λόγους, λοιπόν, ἢ εἰς τὰ Φυσικὰ Δ 10 - 14 
ἀνάλυσις φαίνεται νὰ εἶνε τὸ ἰδεῶδες ἔδαφος διὰ μίαν νέαν καρποφόρον καί, 
κατὰ τὸ δυνατόν, ἐξαντλητικὴν (εἰς τὰς γενικὰς τοὐλάχιστον γραμμὰς) πρα- 
γμάτευσιν τοῦ προβλήματος τοῦ χρόνου, ἀρχεῖ μόνον νὰ μὴ αὐτοπεριορισθῶ- 
μεν εἰς τὸ νὰ ἐξετάσωμεν τὸ κείμενον τοῦτο ὡς δεῖγμα ἑνὸς παρῳχημένου, 
καὶ ἄρα ἱστορικῶς μόνον ἐνδιαφέροντος πλέον, τρόπου σκέψεως, ἀλλ᾽ ὡς μίαν 
ζωντανὴν παρουσίαν ἱκανὴν νὰ προκαλέσῃ μίαν περαιτέρω δημιουργικὴν po- 
σοφικὴν ἀναζήτησιν. 


Α. ΑΙ ΑΠΑΡΧΑΙ ΤΟΥ ΠΡΟΒΛΗΜΑΤΟΣ ΤΟΥ ΧΡΟΝΟΥ 


Ἔν ἀρχῇ εἶνε ἀνάγκη νὰ παρατηρήσωμεν, ὅτι ὁ χρόνος φαίνεται νὰ σχε- 
τίζεται στενῶς μὲ τὴν κίνησιν ( «κινήσεώς τυ)). Αγνοοῦντες πρὸς στιγμὴν τὰς 
εἰδικὰς συνεπείας, τὰς ὁποίας ὁ ᾿Αριστοτέλης συνάγει èx τοῦ πρώτου τούτου 
καὶ ὅλως προέχοντος γνωρίσματος τοῦ φαινομένου, ἃς στραφῶμεν πρὸς τὴν 
ἰδικήν µας προσωπικὴν πεῖραν (ἐφ᾽ ὅσον, ὡς εἴπομεν, ὁ χρόνος ὑπάρχει πρω- 
τίστως ἐν τῇ ψυχῇ), καὶ ἃς ἐρωτήσωμεν πῶς ἐμφανίζεται κατὰ πρῶτον ἢ 
τοιαύτη σύνδεσις τοῦ χρόνου μὲ τὴν κίνησιν. ‘H γλῶσσα ἔχει πολλὰς ἐκφρά- 
σεις πρὸς δήλωσιν τούτου, συνδεοµένας συνήθως εἰς τὴν Ἑλληνικὴν μὲ τοὺς 


pea 


ὅρους «καιρός», «ὥρα» κ.τ.τ., οἱ ὁποῖοι δηλοῦν τὸν χρόνον ὡς τὴν ψυχυκὴν 
ἀναφορὰν πρὸς τὴν κίνησιν : «εἶνε καιρὸς νὰ ἐνεργήσω», «ἦλθεν ἡ ὥρα νὰ 
κάμω τὸ α ἢ τὸ B», «χρόνος πρὸς δρᾶσιν» κτλ.Ι. Ἡ ouh ἑπομένως «χρόνος 
(καιρός, ὥρα) — πρὸς» εἶνε ἡ ἁπλουστάτη µορφή, ὑπὸ τὴν ὁποίαν ἀναφαί- 
νεται ἢ ἔννοια τοῦ χρόνου, ἡ διαπίστωσις δὲ αὕτη διαστέλλει τὸν χρόνον ἀπὸ 
δύο διαφορετικὰς ὁμάδας φαινομένων : æ. ὁ χρόνος ὃ ἐν συνιστᾷ (πρᾶγμα τὸ 
ὁποῖον, συμφώνως πρὸς τὴν ἀρχὴν ὅτι ὁ χρόνος εἶνε ἐν τῇ ψυχῇ »σημαίνει : 
δὲν τὸν ἀντιλαμβανόμεθα ὡς) μίαν πλήρη ἔλλειψιν κινήσεως. ᾿Αχόμη καὶ 
ὅταν λέγωμεν : «δὲν εἶνε ἀκόμη ἡ ὥρα πρὸς τοῦτο», δὲν καταφάσχομεν ἁπλῶς 
τὴν ἀναφορὰν τοῦ χρόνου πρὸς μίαν κατάστασιν ἀδρανείας, δηλ. ἀκινησίας, 
ἀλλ᾽ ἀντιμετωπίζομεν ἤδη τὸ πρόβλημα μιᾶς πιθανῆς ἐνεργείας, τὴν ὁποίαν, 
προσωρινῶς μόνον, ἀποκρούομεν ἢ μᾶλλον ἀναβάλλομεν διὰ μίαν προσφορω- 
τέραν στιγμήν’ β. ὁ χρόνος δὲν εἶνε αὐτὴ αὕτη ἡ κίνησις. Μόλις ὑποκύ- 
Ψωμεν εἰς τὸν πειρασμὸν νὰ τὸ λησμονήσωμεν, ὅπερ σημαίνει ὅτι ἐπιχειροῦ- 
μεν νὰ μεταβῶμεν ἆ μέσως ἀπὸ τῆς συνειδήσεως τοῦ χρόνου εἰς τὴν ἐνέρ- 
Ύειαν πρὸς τὴν ὁποίαν ἡ συνείδησις αὕτη ὁδηγεῖ, ἀναγκαζόμεθα èx πείρας νὰ 
τὸ μετανοήσωμεν. Λέγομεν τότε (ἐκ τῶν ὑστέρων) «δὲν ἦτο ἀκόμη ἡ ὥρα 
νὰ τὸ ἐπιχειρήσωμεν», «τὸ πρᾶγμα δὲν εἶχεν ὡριμάσει ἔτι» κλπ., ἂν καὶ οὐδ᾽ ἐπὶ 
στιγμὴν ἀμφισβητοῦμεν τὴν ἀρχικῆν μας ἐντύπωσιν, ὅτι «φθάνει ὁ καιρός». 
Ὅστι αἱ ἐν τῇ πράξει ἀποτυχίαι µας αὐταὶ φανερώνουν εἶνε μόνον, ὅτι ἐσπεύ- 
σαμεν, ὅτι «ἐβιασθήκαμεν» νὰ συνδέσωμεν τὴν περὶ ἐλεύσεως τοῦ χρόνου 
συνείδησίν µας μὲ ὡρισμένας ἐνεργείας, χωρὶς νὰ λάβωμεν ὑπ᾽ ὄψιν, ὅτι αἱ 
τελευταῖαι εἶχον καὶ αὐταὶ τὸν ἰδικόν των χρόνον, τὸν ὁποῖον κακῶς δὲν ἀντε- 
λήφθημεν ὡς ὄντα διάφορον τοῦ ἰδικοῦ µας. Ὁ χρόνος, λοιπόν, φαίνεται νὰ 
εἶνε μία μεταβατικὴ φάσις τῆς συνειδήσεώς μας μεταξὺ τελείας ἀδρανείας 
καὶ ἀκινησίας ἀφ᾽ ἑνὸς καὶ ἐνεργοῦ ἐκδηλώσεως δράσεως ἀφ᾽ ἑτέρου, ἢ ἄλλως : 
τὸ προπαρασκευαστικὸν στάδιον δι’ ἐνέργειαν καὶ κίνησιν, τὸ ὁποῖον δύναται 
προχείρως νὰ περιγραφῇ ὡς προσωρινὴ νωχέλεια ἐν ὄψει μελλούσης ἐνερ- 
γείας. "As ἴδωμεν ἂν ἡ ἄποψις αὕτη ἐπιβεβαιοῦται ὑπὸ τῆς ἱστορικῆς uap- 
τυρίας. 

Αἱ ἀπαρχαὶ τῆς περὶ χρόνου προβληματικῆς ἐν τῇ Ἑλληνικῇ διανοήσει 
δὲν εὑρίσκονται εἰς τὸν ᾿Αριστοτέλη, οὐδὲ εἰς αὐτὸν τὸν Πλάτωνα, ἀλλ᾽ ἀνά- 
Ύονται εἰς πολὺ παλαιοτέρας πηγάς, τὰς ᾿Ορφικὰς καλουμένας Θεολογίας. 
Οὕτω, ἡ κατὰ Ἱερώνυμον καὶ Ἑλλάνικον Θεολογία φέρει τὸν Χρόνον ὡς τὸν 
πρῶτον γεννηθέντα ἐκ τῆς ἀρχικῆς μάζης, ἢ ὁποία ἀπετελέσθη ἐξ ὕδατος καὶ 
ὅλης, καὶ ὡς γεννήσαντα καὶ τοῦτον ὑπερμέγεθες ᾠόν, ἐκ τῆς ρήξεως τοῦ 
ὁποίου προῆλθον ὁ καλούμενος Φάνης, ὁ «πρωτόγονος» θεός, Ζεὺς ἢ Πάν, 


1. Ipp. E. Μουτσοπούλου, Χρονικαὶ καὶ καιρικαὶ κατηγορίαι (Ἔπετηρ. Φιλ. Σχ. 
Ταν. ᾿Αθ. IB. 1961/62, o. 413 κὲξ.). 


προς 


τὸ Χάος, ὁ Αἰθὴρ καὶ τὸ "Ἔρεβος, ἔτι δὲ καὶ οἱ λοιποί, ἐκ τῆς 'Ἡσιοδείου Oco- 
γονίας γνωστοί, Τιτᾶνες καὶ θεοί. Ὁ Χρόνος ὀνομάζεται ἀγήρως καὶ 'Ηρα- 
κλῆς, περιγράφεται δὲ ὡς πτερωτὸς δράκων ἔχων δύο κεφαλάς, ταύρου καὶ 
λέοντος, ἐν μέσῳ δὲ αὐτῶν «θεοῦ πρόσωπον». Συνυπάρχει μετ᾽ αὐτοῦ ἡ ᾿Ανάγκη 
ἢ Αδράστεια, ἀσώματον ὃν ἐκτεινόμενον μέχρι τῶν περάτων τοῦ κόσμου I. 
Πόθεν προῆλθεν ἡ τοιαύτη τερατόμορφος εἰκὼν τοῦ χρόνου, ἂν δηλ. εἶνε Enu- 
τικῆς À Περσικῆς προελεύσεως N ὄχι, δὲν εἶνε φυσικὰ δυνατὸν νὰ προσδιο” 
ρισθῇ μετ᾽ ἀκριβείας, οὔτε καὶ ἔχει ἴσως τοῦτο μεγάλην σημασίαν. Πτερω- 
τοὺς καὶ ἀνθρωπομόρφους ταύρους, λέοντας ἢ ὄφεις γνωρίζομεν ἀπὸ πολλὰ 
Βαβυλωνιακὰ γλυπτά, ἢ τοποθέτησις δὲ τοῦ Χρόνου ἐν ἀρχῇ τῆς θεογονίας 
ὡς γεννῶντος τὸν Αἰθέρα καὶ τὸ "Ἔρεβος ἐνθυμίζει τὸν Περσικὸν θεὸν Zurvan 
akarana (= ἄπειρον Χρόνον), ἐκ τοῦ ὁποίου γεννῶνται τὰ δύο πνεύματα, τὸ 
πνεῦμα τοῦ φωτὸς (Ahura Mazda) καὶ τὸ πνεῦμα τοῦ σκότους (Ahriman). 
“Ori ἀντιθέτως ἔχει σημασίαν νὰ τονισθῇ, εἶνε ἡ ἀρχαϊκὴ προέλευ- 
σις τῆς περὶ χρόνου ταύτης ἀντιλήψεως. Ὑπεστηρίχθη, πράγματι, ὅτι αἱ 
᾿Ορφικαὶ Θεολογίαι ἐν μέρει μόνον ἕλκουν τὴν προέλευσίν των ἐκ τῆς ἀρχαϊ- 
κῆς ἐποχῆς, ἐνῷ ἢ κυρία διαμόρφωσίς των ἀνάγεται εἰς χρόνους πολὺ µετα- 
γενεστέρους, Ἑλληνιστικοὺς À Ρωμαϊκούς 5. "Αν καὶ εἶνε ἄκρως ἐπισφαλὲς 
νὰ διαχωρισθοῦν ἐν προκειμένῳ τὰ παλαιότερα τῶν νεωτέρων, νομίζω ör! 
εἰδικῶς ὡς πρὸς τὴν θέσιν τοῦ Χρόνου ἐντὸς τοῦ ὅλου θεογονικοῦ συστήματος 
τῶν ᾿Ορφικῶν πρέπει ἀδιστάκτως νὰ ταχθῶμεν ὑπὲρ τῆς ἀρχαϊκῆς της προε- 
λεύσεως. Πράγματι, ó σύγχρονος τῶν ᾿Ορφικῶν θεολόγος Φερεκύδης xata- 
τάσσει τὸν Χρόνον À Κρόνον ὁμοῦ μετὰ τοῦ Ζάντος καὶ τῆς Χθονίης μεταξὺ 
τῶν τριῶν πρώτων ἀρχῶν τῶν ὄντων, ἀρχῶν μάλιστα ἀγεννήτων καὶ ἀνάρχων 
(«ἦσαν ἀεί ὃν). Τὸ μοναδικὸν ὁμοίως περισωθὲν χωρίον τοῦ ᾿Αναξιμάνδρου 
(εἰς τὸ ὁποῖον θὰ ἐπανέλθωμεν κατὰ τὸ τέλος τῶν παρουσῶν ἀναλύσεων) 
ἐμφανίζει τὸν Χρόνον ὡς δικαστὴν ἐπιβάλλοντα. εἰς τὰ ὄντα «δίκην καὶ τίσιν» 
πρὸς ἄλληλα ἕνεκα τῆς ἀδικίας των. “Όσον καὶ ἂν θελήσῃ τις νὰ ἀμφισβη- 
Thon τὴν ἐξάρτησιν τῆς ἀντιλήψεως ταύτης ἐκ τῆς ᾿Ορφικῆς διδασκαλίας περὶ 
ἁμαρτίας καὶ ποινῆς t, πάλιν παραμένει τὸ γεγονός, ὅτι τὸ πρόβλημα τοῦ χρό- 
νου εἰσῆλθε πρωιμώτατα ἐντὸς τοῦ ὁρίζοντος τῆς “Ἑλληνικῆς σκέψεως, καὶ 
μάλιστα ὑπὸ τὴν παράλληλον ἐκδήλωσιν αὐτῆς ὡς θεολογίας καὶ φιλοσοφίας: 

Πέντε εἶνε τὰ σημεῖα εἰς τὴν μυθυκὴν ταύτην περὶ χρόνου ἀντίληψιν, τὰ 
ὁποῖα ὀφείλουν νὰ ἐπισύρουν τὴν προσοχήν μας. Τοῦτο δὲ ὄχι διὰ λόγους 

ἁπλῶς ἱστοριογνωστικούς, ὡς δῆθεν ἄνευ σημασίας πλέον διὰ τὴν κατανόησιν 
τῆς ἐννοίας τοῦ χρόνου, ἀλλ᾽ οὐσιαστικούς, διότι ἢ μυθυκὴ προοπτικὴ εὑρί- 
σχεται εἰς τὴν ἀρχὴν πάσης ἑρμηνευτικῆς ἀποπείρας τοῦ κόσμου καὶ τῶν συγ- 
κροτουσῶν αὐτὸν οὐσιωδῶν δομῶν. “O μῦθος εἶνε τὸ «πρὸς ἡμᾶς πρότερον», 
τὸ οἰκειότατον συγχρόνως καὶ γνωριμώτατον, ἀπὸ τὸ ὁποῖον δυνάμεθα μετ 
ἀσφαλείας νὰ ὁδηγηθῶμεν εἰς τὴν διαφώτισιν τοῦ ἀγνώστου. (α) Ἐν πρώ- 
τοις, ὁ Χρόνος ἀποκαλεῖται «ἀγήρως». Ὁ Χρόνος δὲν εἶνε νέος καὶ ἔπειτα. 
γέρων, δὲν διέρχεται δηλ. τὰ στάδια, τὰ ὁποῖα ὁδηγοῦν ἀπὸ τῆς γεννήσεως 
εἰς τὸν θάνατον, ἀλλὰ παραμένει πάντοτε ἀναλλοιώτως ὁ αὐτός. Τοῦτο δὲν 
σημαίνει, ὅτι εἶνε νέος᾽ ἀντιθέτως, ὁ Χρόνος εἶνε γέρων, εἶνε, κατὰ τὴν περὶ 
Θεοῦ ἔκφρασιν τῆς ᾿Αποκαλύψεως, «ὁ παλαιὸς τῶν ἡμερῶν», ἢ μορφὴ ἐκείνη 
τὴν ὁποίαν, ὅσον καὶ ἂν ὑποχωρήσωμεν πρὸς τὰ ὀπίσω, συναντῶμεν πάντοτε 
ἀμετάβλητον καὶ ἀπαράλλακτον. ᾿Ενῷ ὅλα τὰ ὄντα γίνονται καὶ ἀποθνήσκουν 
ἐν χρόνῳ, ὁ ἴδιος ὁ Χρόνος ἐπιζῇ αὐτῶν οὕτως, ὥστε, ἐνῷ πρὶν γίνουν ἧτο 
ἤδη παλαιός, γέρων, μετὰ τὸν θάνατόν των περαμένει οἷος καὶ πρίν, «ἀγή- 
pac», οὐδὲ κατὰ κεραίαν δηλ. προβεβηκὼς ἐν τῷ μεταξὺ πρὸς τὸ τέλος του. 
“H ἔννοια αὕτη τοῦ χρόνου προβάλλει καὶ εἰς τὸν ᾿Αριστοτέλη, χωρὶς ὅμως 
νὰ καταβάλλεται ἣ προσπάθεια νὰ ἐναρμονισθῇ πρὸς τὴν κυρίως θεωρίαν : 
«δῆλον οὖν ὅτι φθορᾶς μᾶλλον ἔσται καθ᾽ αὑτὸν αἴτιος ἣ γενέσεως», διὰ τοῦτο 
δὲ καί, ἐπιφέρει, ὁ Πυθαγόρειος Πάρων τὸν ὠνόμασεν ἀμαθέστατον, ἐπειδὴ 
ἐν αὐτῷ ἐπιλανθάνεταί τις πάντα, ἂν καὶ ἄλλοι τὸν εἶπον σοφώτατον, προφα- 
νῶς διότι ὁ ἴδιος ἀποθησαυρίζει πάντα τὰ ἐν αὑτῷ συμβαίνοντα 1, ‘H ἀντί- 
ληψις εἶνε κατ᾽ οὐσίαν ἡ αὐτὴ πρὸς τὴν τῶν ᾿Ορφικῶν καὶ τοῦ Φερεκύδους, 
“O τελευταῖος λέγει ρητῶς, ὅτι ὁ Χρόνος «ἦν ἀεί», δὲν ἔσχε δηλ. ποτὲ ἀρχήν, 
ἀλλ᾽ ἧτο αὐτὸς μᾶλλον ἢ ἄναρχος ἀρχὴ τοῦ παντός. ᾿Αλλὰ καὶ ἡ ᾿Ορφικὴ 
Θεολογία δὲν ἀπέχει καὶ πολὺ ἀπὸ ταῦτα : «πρωτόγονος» λέγεται μόνον ὁ 
ἐκ τοῦ Χρόνου γεννηθεὶς Φάνης, ἡ ἀνάκυψις δὲ τοῦ Χρόνου ἐξ ὕδατος καὶ 
ὕλης δὲν δύναται κατ᾽ ἀκρίβειαν νὰ ὀνομασθῇ «γέννησις», ἐφ᾽ ὅσον τὰ στοι- 
χεῖα ταῦτα, καθὸ ἀπρόσωπα, δὲν δύνανται νὰ «γεννήσουν», τῆς γεννήσεως 
οὔσης μυθικῆς, ὄχι ἀφῃρημένης φιλοσοφικῆς κατηγορίας. ᾿Αλλὰ καὶ ἡ πρώιμος 
ταύτισις τοῦ Χρόνου πρὸς τὸν Κρόνον ἔχει τὴν αὐτὴν ἔννοιαν : “O Κρόνος 
παρίσταται ὡς «ἀγκυλομήτης», δηλ. πονηρὸς γέρων (Ho. Θεογ. στ. 168) 
καταπίνων τὰ τέκνα. του, διὰ νὰ μὴ τὸν ὑποκαταστήσουν (στ. 473), συγχρό- 
νως ὅμως καὶ ὡς ἀνόητος φλύαρος, τῶν λέξεων Κρόνος καὶ κρονόληρος σηµαι- 
νουσῶν ἀμφοτέρων τὸν ἀνόητον καὶ λάλον ἁπλῶς, δηλ. τὸν ἀπράγμονα γέροντα. 
Ἢ πρώτη, λοιπόν, καὶ πλέον ἀφελὴς περὶ τοῦ χρόνου ἀντίληψις εἶνε ἡ τοῦ 
αἰωνοβίου (οὐδέποτε δηλ. γηράσκοντος μέχρι σημείου νὰ ἀποθάνῃ) γέροντος, 
ὁ ὁποῖος ἐν τῇ πονηρίᾳ του ἐπιχειρεῖ νὰ ἐμποδίσῃ τὴν γένεσιν καὶ διαδοχὴν 

τῶν γεγονότων («ὁ γέρων φθονερὸς καὶ τῶν ἔργων ἐχθρός», λέγει ὁ Iom- 
τής), καὶ ὁ ὁποῖος, εὐθὺς ὡς ταῦτα, παρὰ τὴν θέλησίν του, συμβοῦν, μένει 
πλέον ἀπρακτῶν εἰς τὸ περιθώριον. (B) ᾿Αλλ᾽ ὁ μῦθος γνωρίζει ἤδη μίαν 
νέαν, ἀντίθετον ὅλως πρὸς τὴν προηγουμένην, διάστασιν τοῦ χρόνου : ὁ Χρό- 
νος εἶνε ὁ «πτερωτὸς ὄφις», ὁ ὁποῖος κινεῖται καὶ μεταβάλλει συνεχῶς κατά- 
στασιν καὶ θέσιν («ὁ χρόνος πετᾷ»), ἐλαυνόμενος ἀπὸ μίαν ἀσίγαστον ἄνησυ- 
χίαν. Τὴν διπλῆν ταύτην ἰδιότητα, τὴν μίαν θέτουσαν τὸν χρόνον ὡς τὸ ἀπρά- 
γμον παρελθόν, τὴν ἄλλην αὐτὸν ὡς τὸ ἀνήσυχον μέλλον, δὲν εἶνε 
ἀπίθανον νὰ αἰνίττεται τὸ σύμβολον τῆς διπλῆς κεφαλῆς τοῦ Χρόνου, τοσούτῳ 
-μᾶλλον καθ᾽ ὅσον μεταξὺ τῶν δύο κεφαλῶν, ἀκριβῶς ὅπως μεταξὺ τοῦ παρελ- 
θόντος καὶ τοῦ μέλλοντος ἀνακύπτει τὸ παρόν, θέτει ἢ μυθικὴ εἰκὼν «θεοῦ 
πρόσωπον». (γ) Τὸ πρόσωπον, λοιπόν, τοῦ Χρόνου εἶνε θεῖον, θεῖον προφα- 
νῶς ἐν τῇ ἐννοίᾳ τοῦ αἰωνίου, τοῦ «ἀεὶ ἐόντος» (Ho. Θεογ. στ. 105), τοῦ 
ἀτρέπτου παρόντος, τὸ ὁποῖον φαίνεται νὰ εἶνε καὶ ὁ κατ᾽ ἐξοχὴν χρονικὸς 
ὁρισμὸς τοῦ θεοῦ. (δ) Ὁ Χρόνος ὀνομάζεται, ἔπειτα, «Ἡρακλῆς». Διατί 
ἆρά γε; “O Ἡρακλῆς εἶνε ὁ ὑπεράνθρωπος σωτὴρ τοῦ κόσμου, ὁ καταπο- 
λεμῶν τὰ τέρατα τῆς φύσεως, τὴν Λερναίαν π.χ. ὕδραν. “O Κρόνος ὁμοίως 
κατὰ τὸν Φερεκύδη τίθεται ἐπὶ κεφαλῆς τῶν θείων δυνάμεων καὶ καταπολεμεῖ 
τὸν ᾿Οφιονέα, τὸν — πτερωτόν ; --- ὄφιν, ὑπερασπίζων τὴν ὑπὸ τούτου ἄπει- 
λουμένην τάξιν 1. Ἔχει, λοιπόν, ὁ Χρόνος καὶ μίαν ἡρωυκὴν πλευράν, τοσούτῳ 
μᾶλλον ἀξιοσημείωτον καθ᾽ ὅσον φαίνεται κάπως ἀσυμβίβαστος μὲ τὴν νωθρό- 
τητα τῆς ἀρχικῆς του φύσεως. (e) Ὁ Χρόνος, τέλος, γεννᾶ κατὰ τοὺς ᾿Ὄρφι- 
κοὺς τὸν Φάνητα, τὴν λάμπουσαν πτερωτὴν μορφήν, Ἡ ὁποία ταὐτίζεται πρὸς 
τὸν Δία (τὸν δημιουργὸν θεόν), τὸν Πᾶνα (τὸν θεὸν τοῦ παντὸς) ἢ τὸν Ἔρωτα 
(πρβ. ‘Ho. Θεογ. στ. 120). Οὕτω, ἂν καὶ δὲν εἶνε ὁ ἴδιος ἡ δημιουργικὴ 
δύναμις τοῦ σύμπαντος, ὁ φωτεινὸς κύριος τοῦ κόσμου, περιέχει ἤδη ἐν ἑαυτῷ 
τὸν μυστικὸν σπόρον, ὁ ὁποῖος καθιστᾷ τὸν κόσμον ἐμφανῆ. Καίτοι δὲν εἶνε 
αὐτὸς ὁ ᾿Αποκαλυπτόμενος, εἶνε οὐχ ἧττον ὁ ᾿Αποκαλύπτων τὰ ὄντα καὶ ὁ 
Πατὴρ τοῦ παντός. 

Εἶνε φανερὸν ἐξ ὅλων τούτων, ὅτι ὑπὸ τὸν συμβολισμὸν τοῦ μύθου εὗρί- 
σκεται μία ἑνιαία καὶ ἐσωτερικῶς συνεχὴς σύλληψις, ἢ ὁποία βοηθεῖ εἰς τὸ 
νὰ ἐπαληθεύσωμεν ὅ,τι παρετηρήσαμεν ἀνωτέρω ὡς πρὸς τὴν ἀρχωκὴν φύσιν 
τοῦ χρόνου. Ὁ χρόνος εἶνε μία κατάστασις μεταξὺ τῆς ἀχρόνου ὑπάρξεως ἐν 
ἀδρανείᾳ καὶ τῆς συγκεκριμένης πράξεως, Ἡ ὁποία ὡριμάζει βραδέως ἀλλὰ 
σταθερῶς ἐν τῷ σκότει. Οὕτως ὁ χρόνος δὲν ἔχει χυρίως εἰπεῖν μίαν ἀρχήν, 
ἐφ᾽ ὅσον ἦτο πάντοτε παρών, ἂν καὶ λανθάνων εἰς τὴν κατάστασιν τῆς ἆδρα- 
νείας (ἀναμένων «τὴν ὥραν του νὰ ἔλθῃ»), ἀλλά, ἀκριβῶς ὡς οἱ κοιμώμενοι 
οἱ ὁποῖοι διέρχονται κατὰ στάδια ἀπὸ τοῦ ὕπνου εἰς τὴν ἐγρήγορσιν, εἶνε ἡ 

νωχελὴς φάσις κατὰ τὴν ὁποίαν αἰσθανόμεθα ἀκόμη πολὺ ἀσθενεῖς διὰ νὰ 
δράσωμεν καὶ προσπαθοῦμεν, ἂν ὄχι νὰ ἀποφύγωμεν ὅ,τι πράγματι γνωρίζο- 
μεν ὅτι εἶνε ἀναπόφευκτον, τοὐλάχιστον νὰ τὸ ἀναβάλωμεν ὅσον εἶνε δυνα- 
τόν. Κατὰ τὸ στάδιον τοῦτο πολλαὶ σκέψεις καὶ σχέδια διέρχονται ἀπὸ τὸν 
νοῦν μας, ἀκόμη πολὺ ἀσταθὴ καὶ ἀόριστα ὥστε νὰ μᾶς παρακινήσουν εἰς 
δρᾶσιν, ἀλλ᾽ ἱκανὰ νὰ ἀνοίξουν ἐνώπιόν µας ἕνα ὁρίζοντα, ἥτοι τὴν ἀβεβαίαν 
καὶ ἀσαφῆ διάστασιν τοῦ μέλλοντος ὡς μιᾶς συγκεχυµένης καὶ ἀσχηματίστου 
μάζης δυνατοτήτων. Ἔν τῷ μεταξύ, μία ἀξιοπρόσεκτος ἀπάθεια κυριαρχεῖ 
εἰς τὴν συνείδησίν µας, μία δύναμις ἀδρανείας Ἡ ὁποία μᾶς κρατεῖ εἰς τὴν 
ἔντονον μακαριότητα τοῦ «ἀκόμη ὀλίγον», τῆς ἡδονικῆς ἀναβολῆς τῆς ἐνερ- 
γείας διὰ τῆς παραμονῆς ἐπ᾽ ὀλίγα λεπτὰ εἰς τὴν διάστασιν τῆς ἀναμονῆς της. 
Mer’ οὐ πολὺ ὅμως µία ταχέως αὐξάνουσα ἀνυπομονησία πληροῖ τὴν ψυχήν, 
μία νευρικότης τὴν ὁποίαν Ἡ ἀρχική μας νωχέλεια προσπαθεῖ μὲ διάφορα 
μέσα νὰ χατασιγάσῃ (λέγομεν χαρακτηριστικῶς ! «σκοτώνω τὴν ὥραν μου»), 
ἕως ὅτου φθάνει µία στιγμὴ κατὰ τὴν ὁποίαν, ρίπτοντες ἓν τελευταῖον βλέμμα 
εἰς τὸν ἀπράγμονα χρόνον ὁ ὁποῖος διέρρευσε (φαινόμενον εἰς ἡμᾶς ἀτελείω- 
τον, ὄχι κατὰ τὴν μετρητήν του ἔκτασιν, ἀλλὰ κατὰ τὴν ἔντονον ποιότητα τῆς 
ἀπραγμοσύνης, Å ὁποία τὸν κατέστησεν ἀντιληπτόν), διερχόμεθα πλέον ὁρι- 
στικῶς τὸ κατώφλιον τῆς πλήρους ἐγρηγόρσεως καὶ ἀντιμετωπίσεως τῆς 
πραγματικότητος. ᾿Αρχεῖ, λοιπόν, νὰ ἐλευθερώσωμεν τὴν μυθικὴν διήγησιν 
ἀπὸ τὸ φανταστικόν της περίβλημα διὰ νὰ ἀνακαλύψωμεν ὑπ᾽ αὐτὴν τὴν ψυχο- 
λογικήν της ἀλήθειαν καὶ ἑπομένως καὶ τὴν φιλοσοφικήν της σημασίαν. 


Β. ΤΟ ΠΡΟΒΛΗΜΑ ΤΗΣ ΥΠΑΡΞΕΩΣ ΤΟΥ ΧΡΟΝΟΥ 


Τὸ πρῶτον τῶν εἰς τὸ θέμα τοῦ χρόνου ἀφιερωμένων κεφαλαίων τῶν 
«Φυσικῶν» (τὸ 10ον τοῦ Δ βιβλίου) θέτει ὡς πρὸς τὸν χρόνον δύο ἐρωτή- 
ματα, ἐκ τῶν ὁποίων τὸ μὲν πρῶτον ἀφορᾷ εἰς τὴν ὕπαρξιν αὐτοῦ, ἂν δηλ. 
ὑπάρχῃ χρόνος («πότερον τῶν ὄντων ἐστὶν ἢ τῶν μὴ ὄντων»), τὸ δὲ δεύτερον 
εἰς τὴν οὐσίαν αὐτοῦ («τίς ἢ φύσις αὐτοῦ»). Πρῶτον, λοιπόν, τίθεται τὸ πρό- 
Banua περὶ τοῦ «ὅτι» (ἐνν. ὑπάρχει), ἔπειτα τὸ πρόβλημα περὶ τοῦ «τί» 
(ἐνν. εἶνε) ὁ χρόνος. Τὸ ἐκ πρώτης ὄψεως παράδοξον εἶνε, ὅτι ὁ ᾿Αριστοτέλης 
ἀπαντᾷ εἰς τὸ πρῶτον ἐκ τῶν δύο ἀνωτέρω ἐρωτημάτων ἀρνητικῶς, ὅτι δηλ. 
ὁ χρόνος εἴτε δὲν ὑπάρχει καθόλου, εἴτε ὑπάρχει «μόλις καὶ ἀμυδρῶς», τοῦτο 
δὲ διότι ὁ μὲν παρελθὼν χρόνος δὲν ὑπάρχει πλέον, ὁ δὲ μέλλων δὲν ἔχει εἰσέτι 
ὑπάρξει: ὡς πρὸς τὸ παρὸν (τὸ «νῦν»), τοῦτο, μὴ ἔχον ἰδίαν διάρκειαν, ἀλλ᾽ ὃν 
ὅριον ἁπλῶς μεταξὺ παρελθόντος καὶ μέλλοντος, δὲν δύναται ὁμοίως νὰ ἐκλη- 
φθῇ ὡς ὄν. Ep ὅσον, λοιπόν, τὰ στοιχεῖα, ἐκ τῶν ὁποίων συναπαρτίζεται 
ὁ χρόνος, δὲν ὑπάρχουν, ἕπεται ὅτι καὶ ὁ ἐξ αὐτῶν ἀποτελούμενος χρόνος 
ἀνήκει ὁμοίως εἰς τὰ μὴ ὄντα. Διατί ὅμως δὲν εἶνε δυνατὸν νὰ θεωρηθῇ ὁ 

χρόνος ὡς ἔχων διάρχειαν ἐν τῇ ἐννοίᾳ τοῦ συνόλου τῶν ἐπὶ μιᾶς καὶ τῆς 
αὐτῆς σειρᾶς ἱσταμένων ἀτομικῶν «νῦν»; Διότι, παρατηρεῖ ὁ ᾿Αριστοτέλης, 
καὶ περὶ τῶν ἐπὶ μέρους «νῦν» ἰσχύει ὅ,τι καὶ περὶ τοῦ χρόνου καθόλου : 
μόλις ἀνακύψῃ τὸ ἑπόμενον «νῦν», τὸ προηγούμενον ἔχει ἤδη περιέλθει εἰς τὸ 
N | Ñ 3 / / e \ ~ y δν g 
παρελθόν, τ.ἔ. εἰς τὴν ἀνυπαρξίαν. Μήπως ὅμως τὸ «νῦν» sive «ἀεὶ ἕτερον 
καὶ ἕτερον», συνεχῶς δηλ. καταστρεφόμενον καὶ ἀναγεννώμενον ; Τοῦτο εἶνε 
ἀδύνατον, διότι νὰ κατεστράφη ἐν ἑαυτῷ ἀποκλείεται (διότι τότε, τ.ἔ. εἰς τὸ 
παρελθόν, ὑπῆρχε), νὰ κατεστράφη δὲ ἐν τῷ παρόντι «νῦν» ἀποχλείεται ἐπί- 

σης, διότι τὸ μεταξὺ διάστηµα ἀπαρτίζεται ἀπὸ ἀπειρίαν ἄλλων, ἐνδιαμέσων 
«νῦν», κατὰ τὰ ὁποῖα θὰ ἔπρεπε νὰ ὑπῆρχεν εἰσέτι ὣς ὄν, ὅπερ ὅμως προφα- 
νῶς ἀδύνατον᾽ ἑπομένως, καὶ εἰς τὰς δύο περιπτώσεις, τὸ «νῦν» δὲν εἶνε 
δυνατὸν νὰ θεωρηθῇ ὡς πλειὰς ἀλληλοδιαδεχομένων «νῦν», ἐκ τῶν ὁποίων τὸ 
ἑπόμενον ἀνακύπτει διὰ καταστροφῆς τοῦ προηγουμένου. Οὔτε ὅμως εἶνε 
δυνατὸν νὰ νοηθῇ τὸ «νῦν» ὡς «ἀεὶ τὸ αὐτὸ» παραμένον διότι τότε ὅλα τὰ 
ἐν χρόνῳ συμβάντα, τὰ πρότερα καὶ τὰ ὕστερα, θὰ ἦσαν ταὐτόχρονα μεταξύ 
των, πρᾶγμα ποὺ εἶνε καθαρὸς παραλογισμός. Τὸ γενικὸν συμπέρασμα ἐκ τῶν 
ἀνωτέρω εἶνε, ὅτι οὐδὲν ἀπὸ τὰ ἀποτελοῦντα τὸν χρόνον στοιχεῖα (παρελθόν, 

παρόν, μέλλον) δύναται νὰ θεωρηθῇ ὡς ἔχον κάποιαν διάρκειαν, ἑπομένως 

ὅτι οὐδὲν sive δυνατὸν νὰ θεωρηθῇ ὥς ὑπάρχον 

ἔρευνα, οὕτω, περὶ χρόνου, μόλις ἀρχίσασα, φαίνεται νὰ ὡδήγησεν 
ἀμέσως εἰς ἀδιέξοδον, διότι πῶς εἶνε δυνατὸν νὰ ἔλθωμεν εἰς τὴν ἐξέτασιν 
τοῦ τί εἶνε χρόνος, ὅταν κατελήξαμεν εἰς τὸ συμπέρασμα, ὅτι ὁ χρόνος εἶνε, 

κυρίως εἰπεῖν, ἀνύπαρκτος ; ᾿Αλλὰ τὸ πρᾶγμα δὲν ἔχει οὕτω. Τὸ εἶναι λέγεται 

πολλαχῶς, δηλοῖ δηλ. καὶ τὸ κατ᾽ οὐσίαν καὶ τὸ κατὰ συμβεβηκὸς εἶναι “, 
τὸ εἶναι δηλ. ὡς μορφὴ καὶ ὡς ὕλη, ὡς ἐνεργείᾳ καὶ δυνάμει, ὡς πεπερασμέ- 
\ ε 2 να / / o / Εν 9 £ ed Η 
νον καὶ ὡς ἄπειρον. Εἶνε, λοιπόν, φανερόν, ὅτι, λέγων ὁ ᾿Αριστοτέλης ὅτι ὁ 
χρόνος δὲν ὑπάρχει, ἐννοεῖ ὅτι δὲν ὑπάρχει ὡς οὐσία, ὡς ἔχων διάρκειαν, ὡς 
συνιστάμενος δηλ. ἐξ, ἑνὸς πεπερασμένου χρονικοῦ διαστήματος, διὰ τοῦ ὁποίου 
καὶ μόνου ἀποκτᾷ οὗτος ὡρισμένην μορφήν. Ὡς ἄπειρος ὕλη ὅμως, ἐνέχουσα τὴν 
δυνατότητα νὰ γίνῃ ἐνέργεια καὶ μορφή, προφανῶς ὑπάρχει : «δυνάμει... τὸ ἄπει- 
i I 
ρον» καὶ «ἐν τῷ χρόνῳ δῆλον ὃ». Τοῦ ἀπείρου ὑπάρχουν δύο εἴδη, τὸ κατὰ πρόσ- 
θεσιν ἢ ἀριθμητικόν, νοούμενον κατὰ τὸ ὑπόδειγμα τῶν φυσικῶν ἀριθμῶν (1,2, 
8...ν) καὶ τὸ κατὰ διαίρεσιν ἢ γεωμετρικόν, κατὰ τὸ ὁποῖον τέμνεται ἄπειρο- 
στικῶς δεδομένον γεωμετρικὸν μέγεθος. Ὁ χρόνος ὡς χρονικὴ ὕλη ὁμοιάζει 
μᾶλλον πρὸς τὸ κατὰ πρόσθεσιν ἄπειρον. Τὸ κατὰ διαίρεσιν ἄπειρον δὲν εἶνε 
πλέον προφανῶς καθαρὰ ὕλη, δεδομένου ὅτι περιστέλλεται ἔξωθεν ὑπὸ τῆς 

μορφῆς τῆς δεδομένης γραμμῆς ἢ τοῦ δεδομένου γεωμετρικοῦ χώρου, τὰ 
ὁποῖα διχοτομεῖ. Τὸ ἀριθμητικὸν ἀντιθέτως ἄπειρον, μὲ τὸ νὰ σχηματίζεται 
ἐποπτικῶς διὰ τῆς συνεχοῦς ὑπερβάσεως ἑνὸς δεδομένου σημείου ὑπὸ ἀεὶ 
ἐπέκεινα αὐτοῦ προκύπτοντος ἄλλου, ἀνταποχρίνεται καλλίτερον εἰς τὴν χρο- 
νικὴν ὕλην, ἥτοι τὸν χρόνον ὥς ἀπείρως προεκτεινομένην εἰς τὸ μέλλον δια- 
δοχὴν σημείων, εἴτε κενῶν εἴτε πεπληρωμένων ἀπὸ συμβεβηκότα : «οὐ γὰρ 
οὗ μηδὲν ἔξω, ἀλλ᾽ οὗ ἀεί τι ἔξω ἐστί, τοῦτο ἄπειρόν ἐστιν]». 

AAN οὔτε ἡ ἀριθμητυκὴ διαδοχὴ εἶνε ἐλευθέρα παντὸς μορφικοῦ προσ- 
διορισμοῦ : οἱ φυσικοὶ ἀριθμοὶ συγκροτοῦνται διὰ προσθέσεως εἰς τὸν πρῶτον 
τοῦ αὐτοῦ πάντοτε προσθετέου (1+1—2,2+1=3 κ.ο.κ.), πρᾶγμα τὸ ὁποῖον 
καθίσταται δυνατὸν μόνον ὑπὸ τὴν προῦπόθεσιν, ὅτι ὅλα τὰ προστιθέμενα 
«νῦν» συνυπάρχουν, ἐνῷ προκειμένου περὶ χρόνου τὸ ἀντίθετον ἀκριβῶς ovu- 
βαίνει, ἢ ἀνάκυψις δηλ. τοῦ ἑπομένου «νῦν» προὔποθέτει τὴν φθορὰν τοῦ προη- 
γουμένου. Τὸ ἄπειρον, ἑπομένως, τοῦ χρόνου ὡς ὕλης πρέπει νὰ τὸ προσδιο- 
ρίσωμεν συμφώνως πρὸς τὴν ἰδιότυπον δομὴν αὐτοῦ τούτου τοῦ φαινομένου, 
ἀπ᾽ εὐθείας καὶ χωρὶς προσφυγὴν εἰς συγγενῆ μέν, πάντοτε ὅμως ἐν τέλει 
διάφορα πρὸς αὐτὸ φαινόμενα. Πρὸς τοῦτο ἃς ἐνθυμηθῶμεν ὅσα εἴπομεν ἀνω- 
τέρω ὑπὸ A περὶ τῆς νωχελείας ὡς τῆς ἀρχῆς τοῦ χρόνου. ᾿Εν τῇ νωχελείᾳ 
τὸ μέλλον, δηλαδὴ ἢ ὕλη τοῦ χρόνου, δὲν εἶνε ἀπόν, ἂν καὶ εἶνε εἰσέτι εἰς μίαν 
πετῶσαν, ἀσταθὴ κατάστασιν. "Av θεωρήσωμεν τὴν ἰδίαν ταύτην χρονικὴν 
διάστασιν, ὄχι πλέον καθ᾽ οἷον τρόπον ἐποιοῦμεν τοῦτο ἐν ὅσῳ εὑρισκόμεθα 
ἀκόμη εἰς τὴν ἀρχικὴν νωχέλειαν, ἀλλὰ ἀπὸ τῆς νέας προοπτικῆς τῆς τελείως 
γρηγορούσης συνειδήσεως, σταθεροποιοῦμεν, οὕτως εἰπεῖν, τὸ πετῶν μέλλον 
διὰ τῆς προσοχῆς μας, ἢ σταθεροποίησις δὲ αὕτη εἶνε ἐκεῖνο τὸ ὁποῖον ὁ 
Αὐγουστῖνος ὀνομάζει «προσδοχίαν». «Προσδοχία», λοιπόν, φαίνεται νὰ εἶνε 
τὸ φαινόμενον ἐκεῖνο τὸ ὁποῖον ἀποκαλοῦμεν μέλλον, ἂν καὶ οὔτε ὁ Αὐγου- 
στῖνος οὔτε 6 ᾿Αριστοτέλης ποιοῦνται νύξιν ὡς πρὸς τὴν ἰδιάζουσαν εἰς αὐτὸ 
ἐννοιολογικὴν δομήν. Πράγματι, «προσδοκῶ τι» δὲν σημαίνει ἁπλῶς : «μένων 
ἐπὶ δεδομένου σημείου προβλέπω ἕνα ἄλλο σημεῖον εὑρισκόμενον ἔτι μακρὰν 
ἐμοῦ», ἀλλὰ μᾶλλον : «ἀπὸ ἕνα ὡρισμένον σημεῖον, τὸ ὁποῖον οὐδ᾽ ἐπὶ στιγμὴν 
ἐγκαταλείπω, προ-βάλλω ἐμαυτὸν (se-projacere) ἐκτὸς ἐμαυτοῦ καί, οὕτως 
εἰπεῖν, «προεξοφλῶ» ὅ,τι δὲν εἶνε ἀκόμη παρόν». ᾿Αλλ᾽ ἐπειδὴ δὲν παύω 
κατὰ τὴν προβολὴν ταύτην νὰ παραμένω ἐπὶ τοῦ ἀρχικοῦ χρονικοῦ σημείου, 
ταχέως καταλήγω νὰ ἀντιληφθῶ, ὅτι ὅλη αὐτὴ ἢ αὐτο-προβολή μου δὲν ἧτο 
ἄλλο τι ἀπὸ μίαν ψευδαίσθησιν, ἀντίληψιν ἡ ὁποία συνοδεύεται συνήθως ἀπὸ 
μίαν ἀνίσχυρον ἀνυπομονησίαν καταλήγουσαν εἰς ἀπελπισίαν : διότι, προφα- 
νῶς, δὲν δύναμαι διὰ μόνης τῆς προσδοκίας μου νὰ κάμω τὸ ἀναμενόμενον 
γεγονὸς νὰ πλησιάσῃ ταχύτερον ἀπὸ ὅσον πράγματι πλησιάζει. Τὴν ὅλην 

ταύτην φαινομενολογικὴν δομὴν δυνάμεθα νὰ ὀνομάσωμεν «σπουδὴν» ἢ «τὸ 
ἐπείγεσθαι», νὰ ὁρίσωμεν δὲ τὸν χρόνον ὡς χρονικὴν ὕλην ἢ μέλλον διὰ τῆς 
ἀναγωγῆς του εἰς αὐτήν. Εἴμεθα οὕτως εἰς θέσιν νὰ λύσωμεν τὴν ἀπορίαν τοῦ 
᾿Αριστοτέλους ὡς πρὸς τὸν τρόπον κατὰ τὸν ὁποῖον εἶνε νοητέα ἣ φθορὰ τοῦ 
. «νῦν»: ὁ χρόνος ὡς µία ἀπείρως προεκτεινοµένη διάστασις ὑπάρχει μόνον εἰς 
ëv ὡρισμένον καὶ μοναδικὸν «νῦν», ἀρχεῖ τὸ «νῦν» τοῦτο νὰ προσδιορίζεται 

ἐκ-στατικῶς, ἥτοι ὡς μέλλον. Ὅ,τι δὲν εἶνε εἶνε μόνον τὸ προσδοκώ- 

μενον γεγονός, τὸ ὁποῖον ἐμφανίζεται εἰς τὸν μελλοντικὸν ὁρίζοντα. "AAN ὅπως 
καὶ ἀνωτέρω εἴπομεν, ὁ χρόνος δὲν εἶνε κίνησις καὶ ἐνέργεια καθ᾽ αὑτόν, 
ὥστε τὸ «νῦν» οὐδέποτε αἴρεται δι ἑνὸς ἄλλου «νῦν», ἀλλὰ μόνον δι ἐνερ- 
γείας τινὸς ἡ ὁποία καθιστᾷ τὸν χρόνον, τοὐλάχιστον καθ᾽ αὑτόν, ἓν μὴ ὄν: 
“Ὁ / e \ e \ pA X x I A / [A 

χρόνος ὡς χρονικὴ ὕλη δὲν ἔχει λοιπὸν παρὰ μίαν καὶ μόνην στιγμήν. 


Γ. ΚΑΘΟΡΙΣΜΟΣ ΤΗΣ ΟΥΣΙΑΣ ΤΟΥ ΧΡΟΝΟΥ 


Τὸ δεύτερον μέρος τοῦ 10ου κεφαλαίου εἰσάγει πλέον τὴν προβληματικὴν 
περὶ τῆς φύσεως ἢ οὐσίας (τοῦ «τί») τοῦ χρόνου. Χρόνος δὲν εἶνε, ὡς ὑπε- 
στήριξαν οἱ Πυθαγόρειοι, συγχέοντες ἀφελῶς τὴν ἐν χρόνῳ πρὸς τὴν ἐν τόπῳ 
ἐνύπαρξιν τῶν ὄντων, ἡ σφαῖρα τοῦ κόσμου. Οὔτε, ὥς ἐνόμισεν ὁ Πλάτων, 
N κίνησις τῆς σφαίρας ταύτης, Ἡ περιφορά. Διότι ὁ χρόνος, ἵνα μετρήσῃ τὴν 
περιφοράν, πρέπει νὰ εἶνε μέρος τι ὡρισμένον μόνον αὐτῆς καὶ ὄχι αὐτὴ ἢ 
περιφορὰ ὡς ὅλον' ἐπὶ τῇ ὑποθέσει δὲ ὅτι ὑπάρχουν πλείονες τοῦ ἑνὸς κόσμοι, 
ε e / τά / \ 34 \ ~ e € / 
ὡς ὑπέθεσαν μερικοὶ Ἴωνες φιλόσοφοι, θὰ ἔπρεπε νὰ δεχθῶμεν, ὅτι ὑπάρ- 
χουν καὶ πλείονες τοῦ ἑνὸς χρόνοι, ἐνῷ ἐν τῇ ἐννοίᾳ τοῦ χρόνου περιέχεται 
καὶ τὸ ἑνιαῖον αὐτοῦ. Γενικῶς δέ, ὁ χρόνος δὲν εἶνε δυνατὸν νὰ εἶνε κίνησις, 

ἀκριβῶς καὶ πάλιν λόγῳ τοῦ ἑνιαίου καὶ καθολικοῦ αὐτοῦ, ἐν ἀντιθέσει πρὸς 
τὴν κίνησιν, ἡ ὁποία ἀφορᾷ πάντοτε εἰς Ev ἀτομικῶς ὡρισμένον κινούμενον: 

ὂν («τόδε τι»). ᾿Αφ᾽ ἑτέρου ὅμως, ὁ χρόνος δὲν εἶνε δυνατὸν καὶ νὰ νοηθῇ 
ἄνευ κινήσεως, τὴν ὁποίαν φαίνεται νὰ συνοδεύῃ πάντοτε ὡς ὁ ἀριθμός, ὁ 

ὁποῖος ἐκφράζει τὸ ἀποτέλεσμα τῆς μετρήσεώς της. ᾿Αντὶ δηλ. νὰ ἐκκινῇ ὁ 

ριστοτέλης ἀπὸ τὸ γενικὸν ἐρώτημα «τί εἶνε χρόνος καθόλου ;», λαμβάνει 
τὴν τυχοῦσαν χίνησιν τοῦ τυχόντος ὄντος καὶ ἐρωτᾷ : «πόσον χρόνον» π.χ. 

«ἐχρειάσθης διὰ νὰ μεταβῇς ἀπὸ τὰς ᾿Αθήνας εἰς τὸν Πειραιᾶ»; Ο ἐν τῇ ἆπαν- 
τήσει ἀριθμός : π.χ. «3 ὥρας» εἶνε ἀκριβῶς ὁ χρόνος. 

Μετὰ τὸν πρῶτον τοῦτον γενικὸν προσανατολισμόν, ἂς ἐξετάσωμεν ἐγγύ- 
τερον τὸν περίφημον ὁρισμὸν τοῦ ᾿Αριστοτέλους περὶ χρόνου : χρόνος εἶνε, 
λέγει, «ἀριθμὸς κινήσεως κατὰ τὸ πρότερον καὶ ὕστερον (ἐννοεῖται : σημεῖον 
ἢ «νῦν» 1). Πέντε εἶνε, λοιπόν, τὰ στοιχεῖα, ἐκ τῶν ὁποίων συναπαρτίζεται 

ἡ ἔννοια τοῦ χρόνου : ἀριθμός, κίνησις, νῦν, πρότερον, ὕστερον. Kal τὰ πέντε 
δὲν εἶνε φαινόμενα ἀποκλειστικῶς ἀνήκοντα. εἰς τὸ περιεχόμενον τοῦ χρόνου, 

ἀλλ᾽ εἰσάγονται, ÒG ρητῶς σημειοῖ ὁ ᾿Αριστοτέλης, ἔξωθεν ἵνα προσδιορίσουν 
τοῦτο, συνδεόµενα πρὸς τὸν σκοπὸν αὐτὸν εἰς μίαν νέαν σύνθεσιν. Οὕτω, αἱ 
/ ~ 
ἔννοιαι : ἀριθμός, τὸ «νῦν», τὸ «πρότερον» καὶ τὸ «ὕστερον» εἶνε μαθηματικαὶ 
κατηγορίαι, ἐνῶ ἡ κίνησις, ἐν τῇ ἐννοίᾳ τοὐλάχιστον τῆς ἀντικειμενικῶς προ- 
κειμένης καὶ ἄρα μαθηματικῶς προσδιοριστῆς, σημαίνει τὴν φυσικὴν κίνησιν, 

μετατόπισιν, γένεσιν, φθορὰν καὶ ἀλλοίωσιν, ἡ ὁποία προσιδιάζει εἰς ὅλα τὰ 
ὄντα ἐντὸς τῆς οὐρανίου σφαίρας. Αὐτὸς εἶνε ὁ λόγος διὰ τὸν ὁποῖον ὁ χρόνος 
/ e x ζω ’A / ε / He: 5 5υ KA \ 5 
χαρακτηρίζεται ὑπὸ τοῦ ᾿Αριστοτέλους ὡς «κύχλος τις» 1: ἐφ᾽ ὅσον ὅλα τὰ εἴδη 
τῆς κινήσεως τῆς φυσικῆς εἶνε ἀτελέστεραι μιμήσεις τῆς αἰωνίου «κυκλοφο- 
ρίας» τῆς οὐρανίου σφαίρας, ὁ χρόνος, ὢν πρωτίστως ὁ ἀριθμὸς αὐτῆς, εἶνε 
καὶ αὐτὸς κύκλος. 

Θὰ ἐννοήσωμεν καλλίτερον τί ἐννοεῖ ὁ ᾿Αριστοτέλης, ἂν χρησιμοποιῆσω- 
μεν ἐν ἀρχῇ μόνον τὰ μαθηματικὰ δεδομένα τοῦ ὁρισμοῦ. Τοῦτο προὐποθέτει 
μίαν στοιχειώδη ἔννοιαν τοῦ τί ἐστιν ἀριθμός. "Ας ὁρίσωμεν, λοιπόν, τὸν ἀρι- 
θμὸν ὡς τὴν ἀφῃρημένην (ποσοτικὴν) ταυτότητα τῶν, ποιοτικῶς καθ᾽ αὑτὰ 
διαφοροποιουμένων, ὄντων: μία οἰκία π.χ. καὶ Ev δένδρον ἔχουν ὡς κοινὸν 

γνώρισμα τὸν ἀριθμὸν ἕν, εἰς τὸν ὁποῖον ἀμφότερα μετέχουν. “H ἔννοια αὕτη 

ἐφαρμόζεται ὄχι μόνον ἐπὶ ταὐτιζομένων πρὸς ἀλλήλους ἀριθμῶν, ἀλλὰ καὶ 
ἐπὶ διαφόρων μεταξύ των, ἐφ᾽ ὅσον ὅλοι μετέχουν τῆς ἀρχυκῆς ταυτότητος 
ἕνεκα τῆς ἀφαιρέσεως ἀπὸ τὴν ποιότητα, τὴν ὁποίαν ἐκφράζουν : δύο οἰκίαι 
π.χ. καὶ ἓν δένδρον δὲν διαφέρουν καθὸ οἰκία καί δένδρον, ἀλλὰ καθὸ δύο 

α Ψ ε 7 / x ο. > ~ \ κά 3 \ Se 3 ἄν 
καὶ ἕν. Ai διαφοραί, λοιπόν, μεταξὺ τῶν ἀριθμῶν δὲν εἶνε ἐκτὸς τοῦ ἀριθμοῦ 

ὡς ταυτότητος, ἀλλ᾽ ἐντὸς αὐτοῦ ὡς ἢ ἰδία ἑαυτοῦ ὕλη. "Υπάρχει ὅμως εἷς 
κοινὸς τόπος τῆς ἀπειρίας ταύτης τῶν ἀριθμῶν, μία δηλ. μορφὴ περιστέλ- 
λουσα αὐτὴν ἐντὸς ἑνὸς ἐξωτάτου πέρατος οὕτως, ὥστε τὸ ἄπειρον, χωρὶς 

νὰ αἴρεται καθ᾽ αὑτὸ (ἐφ᾽ ὅσον εἶνε πάντοτε δυνατὸν νὰ προχύψῃ δι’ ἀπειρο- 
στικῆς, ἐσωτερικῆς διαιρέσεως), νὰ τίθεται ὡς ἀποτελοῦν μίαν ἑνότητα, τὴν - 
ἀρχικὴν δηλ. ταυτότητα τοῦ ἀριθμοῦ᾽ τοῦτο ἐννοεῖ ὁ ᾿Αριστοτέλης λέγων, 
ὅτι «τὸ ἐν τῷ νῦν ὅλον τι (ἐστὶ) 3» ἢ ὅτι τὸ «νῦν» εἶνε τὸ ἀφῃρημένον πέρας 
τοῦ χρόνου, ὄχι δηλ. ὅτι εἶνε μία τυχαία στιγμὴ μεταξὺ τῶν ἀπείρων ἀρι- 
θμῶν, ἀλλ᾽ ὅτι εἶνε ἢ στιγμὴ ἀκριβῶς ἐκείνη, ἡ ὁποία, ἐξαιρομένη, ἄφαιρου- 
μένη αὐτῶν, πλατύνεται, οὕτως εἰπεῖν, τόσον, ὥστε νὰ τοὺς περιλάβῃ ὅλους. 
Ἵνα συμβῇ ὅμως τοῦτο, προσαπαιτεῖται μία ἀρχὴ κινήσεως, διότι τὸ «νῦν» 
καθ᾽ αὑτὸ εἶνε ἁπλῶς ἡ µορφή, ὄχι ἢ xtv διὰ τῆς ὁποίας λαμβάνει χώραν 
c N μορφή, ὄχι ἢ κίνησις, διὰ τῆς ὁποίας λαμβάνει χώρα 

ἢ περάτωσις τοῦ ἀπείρου ὑπὸ τοῦ «νῦν». ᾿Αρχὴ τῆς κινήσεως ταύτης εἶνε 
τὸ «πρότερον», δηλ. ἓν μέρος τοῦ «νῦν», νοουμένου ὡς μεγέθους καὶ ὅλου, 
τὸ ὁποῖον περιστέλλει ἐν ἑαυτῷ μερικῶς τὸ ἄπειρον, κατόπιν δὲ («ὑστέρως») 
μετρεῖ διὰ τοῦ οὕτω περισταλέντος κατὰ διαίρεσιν ἀπείρου τὸ ὅλον τοῦ μεγέ- 
θους τοῦ «νῦν». Τὸ προϊὸν τῆς μετρήσεως ταύτης εἶνε ἀκριβῶς ἡ μαθηματικὴ 
ἔκφρασις τοῦ χρόνου. Ἐν τῇ ἐννοίᾳ αὐτῇ πρέπει νὰ κατανοηθῇ À φράσις: 
«ἐν τῷ μεγέθει ἐστὶ τὸ πρότερον καὶ τὸ ὕστερον 1», ὅτι δηλ. ἀφ᾽ ἑνὸς μὲν ἀπο- 
κόπτεται ἐκ τοῦ μεγέθους τοῦ «νῦν» ἓν τμῆμα ἀνῆκον ἄλλως εἰς αὐτό, τὸ 
τμῆμα δὲ τοῦτο ἐπανεισάγεται εἰς τὸ «νῦν» διὰ νὰ τὸ χρονο-μετρήση. Οὕτω, 
ἂν ἔχωμεν τὴν εὐθεῖαν AB, διαιρετὴν φυσικὰ ἐπ᾽ ἄπειρον, ὡς τὴν μορφὴν τοῦ 
ἀπείρου τούτου, ëv οἱονδήποτε μέγεθος ταύτης, ἔστω τὸ ΣΣ] («πρότερον») 
τὴν μετρεῖ ἔστω X φορὰς («ὕστερον»), ὁπότε ὁ χρόνος παρίσταται ἀκριβῶς ὡς 
τὸ ὕστερον τοῦτο ἢ τὸ προϊὸν τῆς μετρήσεως. Ἵνα μετρηθοῦν αἱ ἄπειροι στιγμαί, 
αἱ ὁποῖαι συναποτελοῦν τὴν διάρκειαν τῆς «μιᾶς ἡμέρας», ἐξαίρεται ἐξ αὐτῆς 
ἢ ἐπὶ μέρους διάρκεια τῆς «μιᾶς ὥρας», τὸ προϊὸν δὲ τῆς μετρήσεως τῆς ἡμέ- 
pas δι αὐτῆς (24 ὧραι) ὁρίζεται μαθηματικῶς ὡς χρόνος. 

᾿Αλλ᾽ ἡ μαθηματικὴ αὕτη σχέσις δὲν εἶνε εἰσέτι αὐτὸς οὗτος ὁ «φυσικὸς» 
χρόνος. Χρόνος δὲν εἶνε κάθε «ἀριθμούμενος ἀριθμός», κάθε δηλ. προϊὸν με-. 
τρήσεως ἑνὸς μεγέθους, ὅπως παρετήρησεν ὁ ἴδιος ὁ ᾿Αριστοτέλης 2, ἀλλὰ 
ὁ ἀριθμούμενος ἐκεῖνος ἀριθμὸς ὁ ὁποῖος ἐφαρμόζεται ἐπὶ φυσικῆς τινος κι- 
νήσεως. Τοῦτο φαίνεται ἀπολύτως σαφὲς καὶ εὐθέως ὁδηγοῦν εἰς τὴν περὶ 
«χρόνου ἀντίληψιν τῆς φυσικῆς --- ἀρχαίας καὶ νεωτέρας. ᾿Αλλ᾽ ἐν τούτοις: 
ἀφ᾽ Ἶς στιγμῆς ἐφαρμόσωμεν τὸν ἀριθμὸν ἐπὶ τῆς κινήσεως, δυσκολίαι dva- 
κύπτουν. Διότι, πράγματι, ποῦ εἶνε δυνατὸν νὰ ἀνακαλύψωμεν τὸ «νῦν» καὶ 
τὸ «πρότερον» εἰς τὴν φύσιν ; Τέλειος συγχρονισμὸς (ἤτοι σύλληψις τοῦ ὅλου) 
εἶνε ἐν αὐτῇ κάτι τὸ ἀνύπαρκτον (ἐπὶ τῆς παρατηρήσεως ταύτης ἐρείδεται 
ὁλόκληρος ἡ θεωρία τῆς σχετικότητος χρόνου καὶ χώρου), ἀκριβῶς διότι 
ὑπάρχουν πολλαὶ φυσικαὶ κινήσεις καὶ πρέπει πρῶτον νὰ ἀποφασίσωμεν, διὰ 
καθαρῶς συμβατικῶν μέσων, ἐκ ποίας ἐξ αὐτῶν θὰ λάβωμεν τὸ «πρότερον» 
ἢ τὸ κοινὸν μέτρον τὸ ἐφαρμοστέον ἐπὶ π ά σης φυσικῆς κινήσεως. ‘O ᾿Αριστο- 
τέλης δίδει τὴν προτεραιότητα εἰς τὴν κυκλοφορίαν τοῦ ἐξωτερικοῦ οὐρανοῦ; 
ἀλλὰ τοῦτο ὀφείλεται ἁπλῶς εἰς τὰς αἰσθητικὰς προῦποθέσεις τοῦ ἀρχαίου 
κοσμοειδώλου καὶ δὲν δύναται βεβαίως νὰ γίνῃ σήμερον ἀποδεκτόν. Τὸ «νῦν», 
ἑπομένως, À Å φυσικὴ μορφὴ εἶνε ἐκτὸς τῆς φυσυκῆς κινήσεως τῆς ὁποίας 
μορφὴν ἀποτελεῖ, ἂν καὶ δὲν δυνάμεθα ἀφ᾽ ἑτέρου νὰ εἴπωμεν, ὅτι εἶνε ἁπλῶς 
Ev μαθηματικὸν - γεωμετρικὸν μέγεθος’ διότι, προφανῶς, διὰ νὰ καταστῇ 
δυνατὸν νὰ ἀναγάγωμεν τὴν φυσικὴν κίνησιν εἰς τὸν ἀριθμὸν πρέπει προη- 


1. Φυσ. 219 α 16 (Δ 11). 
2. Φυσ. 219 æ 10 κὲξ. (A 11). 


in 


γουμένως νὰ ἀνακαλύψωμεν τὴν ἀφῃρημένην λογικὴν μορφὴν τοῦ συγχρόνου 
ἢ «νῦν», εἰς τὴν ὁποίαν καὶ μόνην ὁ ἀριθμὸς δύναται νὰ ἐφαρμοσθῇ. Ὅτι À 
ἰδεώδης αὕτη χίνησις εἶνε ἡ κυκλική, ÒG ὑποστηρίζει ὁ ᾿Αριστοτέλης, δύναται 
νὰ ἀμφισβητηθῇ' ἀλλ᾽ εἶνε ἀδύνατον νὰ ἀποφύγωμεν τὸν ἀφῃρημένον λογικὸν 
(μὴ φυσικὸν) προσδιορισμὸν τοῦ «νῦν», διότι ὁ ἀριθμὸς μετρεῖ τὸ διαδοχικὸν 
ἢ τὴν φυσικὴν χίνησιν, δηλ. τὴν χρονικὴν ὕλην, διὰ τοῦ συγχρόνου ἢ τοῦ «νῦν», 
δηλ. τῆς χρονικῆς μορφῆς. AAN ἐπὶ πλέον: οὐδὲν ἀφῃρημένον μαθηματικὸν 
μέγεθος δύναται νὰ μετρήσῃ τὸν φυσικὸν ἣ πραγματικὸν χρόνον ἂν δὲν εἶνε 
συνδεδεμένον μὲ μίαν ὡρισμένην ποιότητα, καὶ δὴ ποιότητα εὐθέως ἀπορρέ- 

ουσαν ἀπὸ τὰς ἀμέσους ἀνθρωπίνας ἀνάγκας, ἐκ τῶν ὁποίων γεννᾶται. “Av 
ἡ ἡμέρα (À ἡ ὥρα κ.ο.κ.) δὲν εἶνε µία αὐτόνομος ἑνότης ὡρισμένης σημασίας 
διὰ τὴν ζωὴν καὶ τὰ ἔργα τοῦ ἀνθρώπου, πῶς εἶνε δυνατὸν νὰ ληφθῇ ὡς μέ- 
τρον διὰ τὴν μέτρησιν π.χ. μιᾶς ἑβδομάδος ἢ ἑνὸς μηνός; Δὲν λέγω ὅτι ὁ χρό- 
νος εἶνε δυνατὸν νὰ νοηθῇ χωρὶς φυσυκὴν κίνησιν, ἀλλ᾽ ὅτι ἡ κίνησις εἶνε ἢ 
ὕλη τοῦ χρόνου ὡς ἀριθμητοῦ μεγέθους (ὡς οὐσίας) καὶ ὅτι λογυκὴ μορφὴ καὶ 
πρακτικοὶ σκοποὶ εἶνε ἀπαραίτητοι διὰ τὴν τελικὴν ἀνάκυψιν τοῦ χρόνου 
ὡς πεπερασμένου καὶ μετρουμένου διαστήματος. 

Τὰ ἀνωτέρω ἐσκόπουν νὰ καταδείξουν ὄχι τὸ ἐσφαλμένον, ἀλλὰ τὸ ἆτε- 
λὲς τῆς ᾿Αριστοτελικῆς ἐννοίας τοῦ ἀντικειμενικοῦ 7) ποσοτικοῦ χρόνου. ᾿Αλ- 
λὰ τὸ κύριον σημεῖον ὡς πρὸς τοῦτον δὲν ἐθίγη ἀκόμη. Διότι ἢ ἀριθμητικὴ 
ἀντίληψις τοῦ χρόνου οὐδέποτε θὰ ἀνέκυπτεν, ἂν δὲν ὑπῆρχε μία προηγου- 
μένη, πολὺ πλέον πρωταρχικὴ καὶ ἁπλῆ διάστασις τοῦ «νῦν», ἐκ τῆς ὁποίας 
ὁ χρόνος ὡς ἀριθμὸς ἀπορρέει. Ας ἐνθυμηθῶμεν πῶς τὸ παρὸν συνιστᾶται 
εἰς τὴν ἀρχιχὴν φαινομενικότητα. τοῦ χρόνου, δηλ. τὸ φαινόμενον τῆς νωχε- 
λείας. Ὁ) «πετῶν» χρόνος οὐδόλως ἀπορροφᾷ ὁλοκληρωτυκῶς τὴν συνείδησίν 
μας, Ἡ ὁποία διατηρεῖ τὴν δύναμιν μιᾶς ἀπαθείας καὶ ἀδρανείας ἀναστελλού- 
σης τὴν πρὸς τὸ «μέλλον» ὁρμήν. Καθ’ ὅμοιον τρόπον ἡ προβολὴ τῆς συνει- 
δήσεως ἐκτὸς ἑαυτῆς εἰς τὸ φαινόμενον τῆς σπουδῆς συντόμως ἀνακαλύπτει 
τὴν ἀδυναμίαν τῆς προβολῆς ταύτης, ἐφ᾽ ὅσον προφανῶς τὸ προσδοκώμενον 
γεγονὸς δὲν εἶνε δυνατὸν διὰ μόνης τῆς ἐπειγομένης προσδοκίας νὰ ἐξαναγ- 
κασθῇ ὅπως πλησιάσῃ ταχύτερον. ᾿Αποτέλεσμα τούτου εἶνε, ὅτι ἢ σπουδὴ 
ἐγκαταλείπεται καὶ μία ἠρεμωτέρα καὶ περισσότερον ὑπομονητικὴ διάθεσις 
ἀναφαίνεται, τὴν ὁποίαν δυνάμεθα νὰ χαρακτηρίσωμεν ὥς «ἀναμονήν». Ὁ 
ἀναμένων δὲν σπεύδει νὰ συναντήσῃ ὅ,τι προσδοκᾷ, δὲν ἐπείγεται, ἀλλὰ μένει 
ἐκεῖ ὅπου εὑρίσκεται καὶ ἀφίνει τὸ μέλλον γεγονὸς νὰ πλησιάσῃ ἀφ᾽ ἑαυτοῦ. 
Τοῦτο εἶνε ἀκριβῶς ὅ,τι ὀνομάζομεν παρ-ὸν À παρουσίαν, ἤτοι τὴν κατά- 
στασιν ὄντος τινὸς εὑρισκομένου παρ᾽ ἐμοί, ἐνώπιον ἐμοῦ (πρβ. Gegen—wart)‘ 
Καὶ πάλιν πρέπει νὰ διευκρινηθῇ, ὅτι τὸ παρὸν δὲν νοεῖται ὡς πραγματικὴ 
παρουσία ἑνὸς γεγονότος, ἀλλὰ καθ᾽ αὑτό, ὡς τὸ χενὸν διάστηµα τῆς ἀναμο- 
νῆς, κατὰ τὸ ὁποῖον πᾶσαι αἱ χρονικαὶ στιγμαί, ἐνῷ βεβαίως ἐξακολουθοῦν 

νὰ διαδέχωνται ἀλλήλας συσσωρευόµεναι, οὕτως εἰπεῖν, ἐνώπιον ἐμοῦ καὶ 
ἄρα ὑπ᾽ ἐμοῦ μετρούμεναι, χαρακτηρίζονται οὐχ ἧττον ὑπὸ στατικότητός 
τινος 7) παρουσίας προερχομένης ἐκ τῆς στάσεως ἀναμονῆς ἐν τῇ ὁποίᾳ Ἡ 

συνείδησις ἀκινητεῖ. Τοῦτο εἶνε λοιπὸν τὸ παρὸν ἢ Ἡ οὐσιώδης χρονυκὴ δομή, 
Ἡ ἀναμονή, ὡς ὁ ἀνουιτὸς ὁρίζων ἐντὸς τοῦ ὁποίου ἀναφαίνεται καὶ μετρεῖται 
N φυσικὴ κίνησις. 


Δ. H ΚΙΝΗΣΙΣ ΤΟΥ ΧΡΟΝΟΥ 


‘H τοιαύτη ἀντίληψις περὶ χρόνου, ὅτι δηλ. δὲν εἶνε κίνησις ἀλλὰ μόνον 
ἀριθμὸς κινήσεως, ὁδηγεῖ τὸν ᾿Αριστοτέλη εἰς ἕνα νοοκρατικὸν ὁρισμὸν τῆς 
οὐσίας του. ᾿Αφοῦ, λέγει, μόνον ἢ ψυχὴ καὶ ὁ μετ᾽ αὐτῆς συνδεδεμένος νοῦς 
«πέφυχεν ἀριθμεῖν», εἶνε ἀδύνατον νὰ ὑπάρξῃ χρόνος ἀνεξαρτήτως τῆς bu- 
χῆς, ἐνῷ Ἡ ὕλη τοῦ χρόνου, δηλ. ἢ κίνησις, ἐνδέχεται νὰ ὑπάρχῃ καὶ ἄνευ 

αὐτῆς 1. Τὸ τελευταῖον τοῦτο λέγει ὁ ᾿Αριστοτέλης, προφανῶς διότι κατ 
αὐτὸν ἡ ψυχὴ δὲν εἶνε ἡ ἀνεξάρτητος τοῦ σώματος ἀρχὴ τῆς κινήσεώς του 
(ὅπως κατὰ τὸν Πλάτωνα 3), ἀλλὰ μόνον ἡ ἐντελέχεια, τὸ τέλος τῆς κινήσεως 

αὐτοῦ᾽ εἶνε ἄρα δυνατὸν νὰ ὑπάρξῃ κίνηψις ψυχῆς μὴ οὔσης. Μήπως ὅμως 
πρέπει ἐκ τούτου νὰ συμπεράνωμεν, ὅτι εἶνε δυνατὸν νὰ ὑπάρχῃ χρόνος καὶ 
ἄνευ ψυχῆς, ἀρκεῖ μόνον νὰ ὑπάρχῃ νοῦς, ἐφ᾽ ὅσον ὁ νοῦς εἶνε κυρίως τὸ ἀρι- 

θμοῦν, οὗτος δὲ εἰσέρχεται εἰς τὴν ψυχὴν «θύραθεν» 3; “H ἔκφρασις τοῦ ᾿Αρι- 

στοτέλους εἶνε ἐν προκειμένῳ ἀσαφῆς: «εἰ δὲ μηδὲν ἄλλο πέφυκεν ἀριθμεῖν 

A ψυχὴ καὶ ψυχῆς νοῦς...», δίδει δὲ κατ᾽ ἀρχὴν τὴν ἐντύπωσιν, ὅτι τὸ «καὶ» 
τοῦτο εἶναι διασαφητικόν (: «ἢ ψυχὴ À μᾶλλον ὁ ἐν τῇ ψυχῇ νοῦς»). 
;Αλλ᾽ ἀνωτέρω λέγει, ὅτι ἢ ψυχὴ ἔχει τὴν ἰδίαν ἑαυτῆς κίνησιν, ὅτι, ἑπομένως, 

ἀρκεῖ μόνη ἡ ψυχωκὴ κίνησις, ἵνα ὑπάρξῃ χρόνος“. Πρέπει ἐνταῦθα νὰ ἐννοή- 
σωμεν, ὅτι ἡ ψυχυκὴ κίνησις εἶνε, ὡς ἀκριβῶς καὶ ἢ φυσική, ἡ ὕλη ἁπλῶς τοῦ 
χρόνου; Kal πάλιν τοῦτο θὰ ἐφαίνετο ἢ ἁπλουστέρα ἀπάντησις, ἂν δὲν προσε- 
τίθετο καὶ ὅτι, ὑπνωττούσης τῆς ψυχῆς, οὐδὲ χρόνος φαίνεται νὰ ὑπάρχῃ. 

ν ὑποθέσωμεν, λέγει, ὅτι οἱ κοιμώμενοι, κατὰ τὸν μῦθον, πλησίον εἰς τοὺς 

ἐν Σαρδοῖ ἥρωας, ἐξαίφνης ἐξυπνήσουν, θὰ τοῖς φανῇ, ὅτι κατὰ τὸ διάστηµα 

τοῦ ὕπνου των ὁ χρόνος δὲν διέρρευσεν, ἀλλ᾽ ἔμεινε στάσιμος διότι καὶ ἢ ψυχὴ 
ἔμεινε κατὰ τὸ διάστημα τοῦτο στάσιμος. ᾿Αλλὰ τότε ἐρωτᾶται: καὶ λοιπὸν 
πρέπει νὰ συμπεράνωμεν, ὅτι πράγματι ὁ χρόνος ἔμεινε στάσιμος ἐν τῷ 

μεταξύ; Τοῦτο θὰ ὡδήγει εἰς τὴν ἄρσιν τοῦ ἀντικειμενικοῦ χρόνου. ᾽Αλλ’ ἂν 


1. Φυσ. 223 α 25 (A 14). 

2. Ἠλάτ. Φαῖδρος, 246 b: «πᾶσα ψυχὴ παντὸς ἐπιμελεῖται τοῦ ἀψύχου». 
8. Περὶ ζῴων γενέσεως 736 b 27 (B 8). 

δεχθῶμεν, ὅτι ὁ χρόνος δὲν ἔμεινε στάσιμος, ὅπως καὶ ὁ ᾿Αριστοτέλης καθ᾽ 
ὅλας τὰς ἐνδείξεις δέχεται (ὁ σχολιαστὴς βοηθεῖται ἐν προκειμένῳ μὲ τὴν 
θεωρίαν τῆς ψυχῆς τοῦ κόσμου, διὰ τῆς ὁποίας ὑποκειμενικὸς καὶ ἀντικειμε- 
νικὸς χρόνος φαίνονται νὰ συμπίπτουν 1), πῶς εἶνε δυνατὸν νὰ ἑρμηνεύσωμεν τὴν 
νέαν ταύτην διάστασιν τοῦ «ὑποκειμενικοῦ» χρόνου; 

Ἢ ἀπάντησις, τὴν ὁποίαν προτείνω, προητοιμάσθη ἀπὸ πάσας τὰς προ- 
ηγηθείσας ἀναλύσεις καὶ εἶνε, περαιτέρω, ἐν ἁρμονίᾳ πρὸς τὸ ὅλον φιλοσοφι- 
κὸν σύστημα τοῦ ᾿Αριστοτέλους. Ὁ χρόνος, ὡς ὡρίσθη ἀνωτέρω, εἶνε ἡ κατά- 
στασις ἐκείνη τῆς συνειδήσεως ἢ ὁποία προηγεῖται τῆς ἐνεργείας καὶ τὴν £- 
τοιμάζει. «Ὁ χρόνος εἶνε ἐν τῇ ψυχῇ» σημαίνει ἑπομένως ὅτι «ὁ χρόνος εἶνε 
πρωταρχικῶς μία κατάστασις τῆς συνειδήσεως». Εἰδυκώτερον, ὁ χρόνος ὥς 
ὕλη εἶνε σπουδή, ὁ χρόνος ὥς μορφὴ εἶνε ἀναμονή. Μέχρι τοῦδε ὅμως οὐδὲν 
ἐλέχθη περὶ τοῦ χρόνου ὡς κινήσεως καὶ ἄρα ὡς ἐνέχοντος ἐν αὑτῷ τὴν τρί- 
την τῶν πρώτων ἀρχῶν, τὴν ἀρχὴν τῆς κινήσεως. Πρόκειται βεβαίως ἐν προ- 
κειμένῳ περὶ τῆς κινήσεως νοουμένης ἐν τῇ ἐννοίᾳ τῆς πρώτης φιλοσοφίας, 
ὡς μεταβάσεως ἀπὸ τοῦ δυνάμει εἰς τὸ ἐνεργείᾳ, εἰδικώτερον δὲ ἐνταῦθα 
περὶ τῆς μεταπτώσεως τοῦ μέλλοντος εἰς παρόν, τῆς χρονικῆς δηλ. ὕλης εἰς 
τὴν χρονικὴν μορφήν, καὶ ὄχι περὶ τῆς φυσικῆς κινήσεως, μετατοπίσεως, 
γενέσεως κλπ. Ἂς προσφύγωμεν καὶ πάλιν εἰς μίαν οἰκείαν ἐμπειρίαν. Ας 
ὑποθέσωμεν ὅτι ἀναμένομεν κάποιον φίλον νὰ ἔλθῃ. “H ἀναμονὴ δὲν εἶνε 
ἀσυνείδητος, διότι γνωρίζω πολὺ καλῶς ποῖον καὶ διατί ἀναμένω, ἂν καί, 
ὑπὸ ὡρισμένην ἔννοιαν, ζῶ εἰς ἕνα «παγωμένον» χρόνον, εἰς ἓν ἀκίνητον 
παρόν, ἐφ᾽ ὅσον ἡ πάροδος τοῦ χρόνου, ἡ ροὴ τῶν ὡρῶν (τὰς ὁποίας δὲν παύω 
ἀπὸ τοῦ νὰ μετρῶ διὰ τῶν γενικῶς ἰσχυουσῶν μονάδων μετρήσεως) δὲν ἔχει 
αἰσθητὴν ἐπίδρασιν ἐπὶ τῆς ἠρεμίας τῆς ἀναμενούσης συνειδήσεώς μου. ᾿Εξαί- 
φνης ὅμως ἀντιλαμβάνομαι, ὅτι ὁ χρόνος «χωρὶς νὰ τὸ καταλάβω», ὅπως cù- 
στόχως λέγομεν, «ἐπέρασε». ᾿Ακριβῶς ὅπως οἱ παρὰ τοῖς ἥρωσι κοιμώμενοι 
τοῦ μύθου «ἐξυπνῶ», ὅπερ σημαίνει ὅτι κάμνω τὴν σχέψιν: «πολὺς χρόνος 
διέρρευσεν ἀφ᾽ ἧς ἤρχισα νὰ ἀναμένω». Τοῦτο εἶνε µία νέα διαλεκτικὴ στιγμὴ 
εἰς τὴν ἔννοιαν τοῦ χρόνου, τὴν ὁποίαν δυνάμεθα νὰ ὀνομάσωμεν «συνείδησιν 
τοῦ πάλαι» καὶ νὰ τὴν θέσωμεν ὡς τὴν «ἀρχὴν τῆς κινήσεως» τοῦ χρόνου. 
Πράγματι, ἀπὸ τῆς στιγμῆς ταύτης ὁ χρόνος ἀρχίζει ὄντως νὰ τρέχῃ. ᾿Αρ- 
χίζομεν νὰ κοιτάζωμεν ἐμπρός, πρὸς τὴν κατεύθυνσιν τοῦ μέλλοντος μὲ μίαν 
ταχέως αὔξουσαν ἀνυπομονησίαν καὶ συγχρόνως, ἐνῶ ἐξακολουθοῦμεν νὰ 
ἀναμένωμεν τὸν φίλον µας, ἀρχίζομεν νὰ ἀντιμετωπίζωμεν τὸ σταθερῶς πλη- 
σιάζον σημεῖον, νὰ ἐγκαταλείψωμεν τὴν ἀναμονήν. Εἰς τὴν πρώτην περίπτω- 
σιν ὁμιλοῦμεν περὶ τοῦ «πόρρω» («ὁ φίλος µου ἀργεῖ», καθ᾽ ὑποχειμενικὴν 
ἐκτίμησιν βεβαίως, διότι ἀντικειμενικῶς ἴσως εἶνε ἤδη πολὺ κοντά), εἰς τὴν 

δευτέραν περὶ τοῦ «ἤδη» («πλησιάζει ἡ ὥρα νὰ παύσω νὰ τὸν ἀναμένω»), 
ἕως ὅτου, κατὰ μίαν συγκεκριµένην στιγμὴν («νῦν» ἢ ὁ κυρίως «καιρός», 
ἢ ἡ «ὥρα») συνειδητοποιῶ ὅτι «ἡ ὥρα ἐπέρασε», πρᾶγμα ποὺ συνεπάγεται 
τὴν ἀπόφασίν µου νὰ μὴ ἀναμείνω πλέον. Εἰς αὐτὴν τὴν μίαν καὶ μοναδικὴν 
στιγμὴν συγκεντροῦται ὅλη Ἡ δύναμις τοῦ χρόνου, ὁ χρόνος ἐκδηλοῖ τὴν ἐσω- 
τάτην δυνατότητά του ὡς μεταβάσεως ἀπὸ τῆς ἀπραξίας εἰς τὴν πρᾶξιν, 
ἀπὸ τῆς ἀκινησίας εἰς τὴν κίνησιν. ᾿Απὸ τῆς στιγμῆς αὐτῆς Ev συναίσθημα: 
ἀνακουφίσεως πληροῖ τὴν συνείδησιν (συναίσθημα τοῦ «ἄρτι», τοῦ «πρὸ 
ὀλίγου», ὅτι δηλ. «ὁ χρόνος ἐπέρασε πλέον»), θεραπευομένην βαθμηδὸν καὶ 
κατ᾽ ὀλίγον ἀπὸ τὴν δοκιμασίαν τῆς ἀναμονῆς, ἡ ὁποία κατέστη πλέον ἀβά- 
στακτος. 


Ε. ΤΟ ΤΕΛΟΣ ΤΟΥ ΧΡΟΝΟΥ 


5 Μ 


Ὑπάρχει ἀκόμη ἓν ἐρώτημα, εἰς τὸ ὁποῖον πρέπει νὰ ἀπαντήσωμεν 
πρὶν ἢ θεωρήσωμεν τὴν σύντομον ταύτην ἀνάλυσιν τοῦ φαινομένου τοῦ χρόνου 
ὡς συμπεπληρωμένην, τὸ ἐρώτημα ὡς πρὸς τὸ τέλος τοῦ χρόνου (τοῦ τέλους 
ὄντος τῆς τετάρτης μεταφυσικῆς ἀρχῆς, ἄνευ τῆς ὁποίας Ἡ χίνησις θὰ ἧτο 
ἄπειρος καὶ ἄρα ματαία 1). Τέλος σηµαίνει τὸ ἀποτέλεσμα τῆς ἐνεργείας, τὴν 
τελικὴν σύνθεσιν ὕλης καὶ μορφῆς, ἐν προκειμένῳ τὴν διαμόρφωσιν τοῦ μέλ- 
λοντος διὰ μιᾶς τελευταίας περιόδου «χαριστικῆς» ἀναμονῆς. Ἂν καὶ ὁ χρό- 

2 £ N / / 2 / 3 \ ~ > N 
νος δηλ. ἐπέρασε, δὲν μεταβαίνομεν συνήθως ἀμέσως εἰς τὴν πρᾶξιν, ἀλλὰ 

καθυστεροῦμεν ἐπ᾽ ὀλίγον, ὡς νὰ ἠθέλαμεν νὰ ἀνακεφαλαιώσωμεν την ὅλην 
ἐμπειρίαν πρὶν εἴμεθα ἕτοιμοι νὰ δράσωμεν. Δυνάμεθα νὰ ὀνομάσωμεν τὸ φαι- 
νόμενον τοῦτο «ἐπανάληψιν», διότι ἐν αὐτῷ ἐπαναλαμβάνομεν χάριν τοῦ χρό- 
νου πλέον τὴν ὅλην διαδικασίαν τῆς μεταβάσεως ἀπὸ τῆς νωχελείας εἰς τὴν 
ἐνέργειαν καὶ ἐκκαθαρίζομεν οὕτως ὁριστικῶς καὶ πλήρως τὸ ἔδαφος διὰ τὴν 

ἐκδήλωσιν τῆς πράξεως. 

Ὁ ᾿Αριστοτέλης δὲν ἀσχολεῖται μὲ τὸ τέλος τοῦ χρόνου, ἀλλὰ δυνάμεθα 
νὰ ἀναπληρώσωμεν τὴν ἐλλείπουσαν ἀνάπτυξιν διὰ τῶν περιφήμων τεσσά- 
ρων .«παραδόξων» τοῦ ᾿Ελεάτου Ζήνωνος περὶ κινήσεως ?. Δὲν εἶνε δύσκολον 
νὰ ἀντιληφθῶμεν ὅτι, θεωρούμενα ἀπὸ τῆς προοπτικῆς τῆς τελικότητος τοῦ 
χρόνου, παύουν νὰ εἶνε παράδοξα, ἐφ᾽ ὅσον ἀνταποκρίνονται κατὰ τὴν διαδο- 
χωκἠν των συνέπειαν πρὸς μίαν τελείως ὡρισμένην φαινομενικὴν δοµήν. Zvu- 
φώνως πρὸς τὸ πρῶτον: οὐδεμία κίνησις εἶνε δυνατὴ «διὰ τὸ πρότερον εἰς τὸ 
KA ὃ - > / θ A $ τ, A 3 A 0 lA > λ Α » B / 
ἥμισυ δεῖν ἀφικέσθαι τὸ φερόμενον» ἤτοι: πρὶν φθάσω ἀπὸ A εἰς Β πρέπει 
προηγουμένως νὰ διανύσω τὸ ἥμισυ τῆς μεταξύ των ἀποστάσεως, ταύτης 


1. Ἠθ. Nix. 1094 α 20 (A 1). 
2. Φυσ. 239 b 9 χἑξ. (2 9). 

τὸ ἥμισυ κ.ο.κ. ἐπ᾽ ἄπειρον. ᾿Απὸ τῆς ἐννοίας τῆς χρονικῆς τελικότητος À 
ἐπαναλήψεως τοῦτο σημαίνει, ὅτι κατ᾽ αὐτὴν ἀντιμετωπίζω πλέον τὸ μέλλον 
μὲ συνεχῶς μειουμένην προσδοκίαν (ἢ προβολὴ δηλ. τῆς συνειδήσεως συνε- 
χῶς μειοῦται), ἐφ᾽ ὅσον πράγματι δὲν ἐνδιαφέρομαι πλέον περὶ αὐτοῦ. Kara 
τὸ δεύτερον: ὁ ταχύπους ᾿Αχιλλεὺς οὐδέποτε θὰ φθάσῃ τὴν βραδυκίνητον ys- 
λώνην, διότι ὅταν ἐκεῖνος θὰ ἔχῃ φθάσει εἰς τὸ σημεῖον ὅθεν αὕτη ἐξεκίνησεν, 
ἐκείνη θὰ ἔχῃ ἐν τῷ μεταξὺ προχωρήσει περαιτέρω. “Ομοίως ἐν τῇ ἐννοίᾳ 
τῆς χρονικῆς τελικότητος, ἀναμένω μὲν ἀκόμη διὰ νὰ δώσω τὴν εὐκαιρίαν 
εἰς τὸν πρὸς συνάντησίν μου σπεύδοντα νὰ μὲ προφθάσῃ «ἔστω καὶ κατὰ τὴν 
τελευταίαν στιγμήν», ἂν δὲ ἐκεῖνος τῷ ὄντι προλάβῃ (ὅπερ σημαίνει, ὅτι ὁ 
᾿Αχιλλεὺς πράγματι προέλαβε τὴν χελώνην), ὁ χρόνος ὡς καιρὸς πρὸς ἐκδή- 
λωσιν τῆς ἰδικῆς µου δράσεως κατηργήθη, ἐφ᾽ ὅσον διὰ τῆς ἀφίξεως ἐγὼ 
ἠμποδίσθην νὰ δράσω, δηλ. νὰ φύγω, ἂν ὄχι, τότε ἡ ἀναμονὴ καταλήγει εἰς 
ἐπίρρωσιν τῆς ἤδη ληφθείσης ἀποφάσεως νὰ μὴ ἀναμείνω πλέον. Τοῦτο δύ- 
ναται νὰ ἐκφρασθῇ διὰ τοῦ τρίτου λόγου, καθ᾽ ὃν «ἡ ὀϊστὸς φερομένη ἔστηκε», 
δηλ. ἡ πρὸς δρᾶσιν ἀπόφασίς µου, ἅπαξ ληφθεῖσα, μένει ἀμετακίνητος. Kara 
τὸν τέταρτον: τὸ ἥμισυ ἰσοῦται τῷ διπλασίῳ. Τοῦτο σημαίνει, ὅτι, ὅσον uer- 
οὗται ἡ προσδοχία, τόσον αὐξάνει ἢ ἀνυπομονησία, ἂν καὶ βεβαίως ὁ ἀντικει- 
μενικὸς χρόνος παραμένει ὁ αὐτός. Ἔστω ΑΧ ὡς ἓν δεδομένον διάστημα 


ἀντικειμενικοῦ χρόνου, ἐν ᾧ A εἶνε τὸ προσδοκῶν ὑποχείμενον, X Ἡ μελλον- 
τικ του προβολή. Ὅταν ἢ προβολὴ μειωθῇ εἰς τὸ ἥμισυ τοῦ διαστήματος 
ΑΧ, τὸ ἕτερον ἥμισυ ἀντιπροσωπεύει τὸν χρόνον, τὸν ὁποῖον δὲν θεωρῶ 
πλέον ἄξιον νὰ μὲ συγκρατήσῃ. Όταν ἡ προβολὴ φθάσῃ εἰς τὸ τέταρτον, ἢ 
ἀναλογία εἶνε ἤδη 1:3. H διαφορὰ θὰ βαίνῃ αὐξανομένη, τῆς προβολῆς 
τοῦ A φθινούσης θεωρητικῶς ἐπ᾽ ἄπειρον, ἕως ὅτου ἔρχεται μία στιγμὴ καθ᾽ 
ἥν, τῆς προσδοκίας ἰσουμένης πρακτικῶς τῷ μηδενί, ἢ αὔξουσα ἀνυπομονη- 
σία θὰ ἐκσπάσῃ ἐξαίφνης εἰς μίαν μὴ δυναμένην πλέον νὰ ἀναβληθῇ ἐνέργειαν. 

Περιεγράψαμεν μέχρι τοῦδε τὴν δομὴν τοῦ χρόνου ὅπως ἐμφανίζεται 
καθ᾽ αὐτὴν εἰς τὴν ἀτομικὴν συνείδησιν ὡς τὸ ἀποτέλεσμα τῆς ἐνδοσκοπή- 
σεως αὑτῆς. ᾿Αλλ᾽ ὁ χρόνος δὲν εἶνε μόνον ὁ χρόνος µου πρὸς δρᾶσιν, ἀλλ᾽ 
ὁ χρόνος πρὸς δρᾶσιν καθόλου οὕτως, ὥστε, ἂν πρόκειται πράγματι νὰ ὑπάρξῃ 
ἐνέργεια, ὁ χρόνος πρέπει νὰ τακτοποιήσῃ καὶ ἐναρμονίσῃ τοὺς ὑποχειμενι- 
κοὺς χρόνους ὥστε νὰ τοὺς ἐμποδίση ἀπὸ τοῦ νὰ συγκρουσθοῦν πρὸς ἀλλή- 
λους. Κατὰ ταῦτα ὁ χρόνος παρίσταται ὑπὸ τοῦ ᾿Αναξιμάνδρου ὡς ὁ ἀδέκα- 
στος δικαστής, ὁ ὁποῖος ὁρίζει διὰ πᾶν ὂν τὴν αὐτῷ ἀνήκουσαν ὥραν νὰ ἔμφα- 
νισθῇ καὶ νὰ ἐξαφανισθῇ ἀφίνον τὴν θέσιν του εἰς τὸ μετ᾽ αὐτὸ ἐρχόμενον καὶ 
ἀναμένον τὴν σειράν του. Τὴν ἀδικίαν, ἥτοι τὴν ἀκαταστασίαν καὶ ἀκοσμίαν 

τὴν προκαλουμένην ἀπὸ τὴν σύγκρουσιν τῶν ἀτομικῶν χρόνων, διαδέχεται ἢ 
δίκη καὶ ἢ τίσις, ἥτοι ἢ τάξις καθ᾽ ἣν ἕκαστον ðv δίδει ὀπίσω ὅ,τι τὸ ἴδιον 
ἔλαβε ἀπὸ τὸ προηγούμενον. Τοῦτο εἶνε ἕνας πολὺ εὔστοχος ὁρισμὸς τῆς 
ἱστορίας ὡς τῆς χρονικῆς τάξεως τῆς ἀκμῆς καὶ παρακμῆς τῶν διαφόρων 
ἀτόμων καὶ πολιτισμῶν, ὁρισμὸς ἐπιβεβαιούμενος ὑπὸ τῆς περὶ ἱστορίας 
ἀντιλήψεως τοῦ βιβλίου τοῦ Δανιήλ, ἔτι δὲ καὶ ὑπὸ τοῦ ἐτυμολογικοῦ τεκµη- 
plou: διότι ἡ Ἑλληνικὴ λέξις χρόνος εἶνε συγγενὴς πρὸς τὴν χρείαν, ἥτις 
εἶνε ἄλλη λέξις διὰ τὸ χρεὼν (Αναξίμανδρος) ἢ τὴν ἀνάγκην (᾿Όρφιιοί)» 
ἀμφότερα σημαίνοντα τὸν ἐξωτερικὸν χαταναγχασμόν, ὁ ὁποῖος ἀπαιτεῖται 
διὰ νὰ ἐνταχθοῦν τὰ καθ᾽ ἕκαστον ὄντα εἰς τὸν χόσμον τῆς χρονικῆς τάξεως. 

Ὁ χρόνος, λοιπόν, δὲν εἶνε µία θεία ἐπιφάνεια ὡς ὁ ἔκγονός του Φάνης 
(ὁ λάμπων), διότι ἐκδηλοῦται ἐν ἀνάγκῃ καὶ πόνῳ, ὄχι ἐν ἐλευθερίᾳ καὶ δό- 
En. Εἶνε, ὡς τὸν ὠνόμασαν εὐστόχως οἱ ᾿Ορφικοί, ὁ 'Ἠρακλῆς, ὁ ἡμίθεος 
καὶ ὑποφέρων ἥρως, ὁ ὁποῖος φέρει εἰς τοὺς ὤμους του τὸν οὐρανὸν ἵνα ἐπι- 
τρέψῃ ὄχι εἰς ἑαυτόν, ἀλλ᾽ εἰς ἄλλον νὰ εἰσέλθῃ εἰς τὸν κῆπον τῶν 'Εσπερίδων 
καὶ νὰ συλλέξῃ τοὺς θείους καρπούς. Τὸ σύμβολον τοῦτο, ὅπως τόσα ἄλλα 
εἰλημμένα ἐκ τῆς “Ἑλληνικῆς μυθολογίας, αἰνίττεται ἴσως ὅ,τι βαθύτερον δυ- 
νάμεθα νὰ ἐννοήσωμεν ὡς πρὸς τὸ νόημα καὶ τὴν ὀντολογικὴν σημασίαν τοῦ 
χρονικοῦ φαινομένου. 


ZN. 


Das ZEITPROBLEM IM LICHT DER GRIECHISCHEN PHILOSOPHIE 


Der Verfasser versucht zu zeigen, dass die altgriechische Auf- 
fassung der Zeit die Möglichkeit enthält für eine vollständige syste- 
matische Bearbeitung des Phänomens. Von der Aristotelischen Defi- 
nition der Zeit als einer in der Seele entstehenden Bewegung ausgehend 
und die halb-mythische Orphische Zeitkonzeption mit in Betracht 
ziehend, definiert er die Zeit als denjenigen Seelenzustand, der uns von 
der völligen Ruhe zum Ausbruch einer Tätigkeit führt. Zeit ist immer: 
Zeit-für-etwas, kairos, und zwar wird die Zeitmaterie als ein ek- 
statisches Sich-projizieren in die Zukunft (Eile), die Zeitform als 
ein nicht-ekstatisches Erwarten in der Gegenwart, das Prinzip der 
Zeitbewegung als Überwindung der Erwartung durch einen definitiven 
Entschluss, das Zeittelos endlich als eine letzte Periode des Erwartens, 
in der plötzlich die Tat aufbricht, definiert. Weil Zeit wesentlich ein 
Erwarten und peinliches Reifen darstellt, wird sie, nach Orphischem 
Vorbilb, mit Herakles verglichen, dem grossen Dulder der Griechischen 
Mythologie, der den Himmel auf seine Schulter getragen hat, so dass 
ein anderer die Früchte des Hesperidengartens pflücken konnte. 

